“Yeni hədəflərə doğru”\nPublika.az-a təşkilatdan verilən məlumata görə, Azərbaycan Respublikasının son zamanlar həyata keçirdiyi genişmiqyaslı və fundamental islahatlara vətəndaş cəmiyyəti tərəfindən zəruri dəstəyin təmin olunması formalarının öyrənilməsi, həmçinin praktiki səviyyədə nəzərdən keçirilməsi layihənin əsas ideyasıdır. Həmçinin islahatlar nəticəsində əldə etdiyimiz nailiyyətlərin ictimaiyyət arasında təbliği sahəsində aparılan maarifləndirmə işlərini gücləndirməkdən ibarətdir.\nAzərbaycan Respublikası QHT-lərə Dövlət Dəstəyi Şurasının üzvü, BMAM sədri, politoloq və layihənin rəhbəri Rufiz Qonaqov bildirib ki, layihənin həyata keçirilməsində müəyyən istiqamətlər seçilmiş, qrafiqə uyğun olaraq, müəyyən olunmuş istiqamətlər sahəsində 3 konfrans keçiriləcəkdir. Layihə ilə eyni adlı - “Yeni hədəflərə doğru” vətəndaş həmrəliyinin gücləndirilməsi konfranslarında QHT təmsilçilərinin, gənclərin, mətbuat nümayəndələrinin iştirakı planlaşdırılır: “Konfranslar Bakı, Gəncə və Quba şəhərlərində keçiriləcək. Konfranslarda sosial, iqtisadi, siyasi və s. islahatlar və bu islahatların əhəmiyyəti, genişmiqyaslı islahatların vətəndaş cəmiyyətinin inkişafındakı rolu və cəmiyyətin həyata keçirilən islahatların icrasına münasibəti müzakirələr aparılacaq. 3 ay müddətinə həyata keçirilən layihə zamanı müxtəlif internet aksiyalar da təşkil olunacaq”.\nBMAM sədri Rufiz Qonaqov bildirib ki, layihənin həyata keçirilməsi ilə ictimaiyyət siyasi sistemin həyata keçirdiyi sosial, iqtisadi, siyasi və s. islahatlarla daha yaxından tanış olacaq: “Keçirilən genişmiqyaslı islahatlar vətəndaş cəmiyyəti birlikləri həmçinin individual şəxslər arasında daha da effektiv formada təbliğ olunacaq və vətəndaş cəmiyyəti ilə siyasi institutlar arasında qərarların qəbul edilməsi və icrası mexanizmində yeni əlaqələrə nail olunacaq”.


Vaxt.Az - İnternetdə Eynşteyn üsulu\n10:33 | 16 iyun 2017 | Cümə Məqaləyə 2473 dəfə baxılıb Şriftin ölçüsü\n«The Guardian» yazır ki, alimlər tamamilə yeni tipli internetin yaradılmasına doğru nəhəng addım atıblar. Qlobal kvant interneti adlanacaq yeni sistemin əsasını yerüstü stansiyalara min kilometrlik məsafədən «işıq zərrəcikləri» tuşlayan süni peyk təşkil edəcək.\nBu sistem atoma daxil daha kiçik elementlərin bir-birinə uzaq məsafədən, hətta planetimizin əks tərəfindən «bağlana bilmək» qabiliyyətinə əsaslanır.\nÇinin Hefey şəhərindəki Elm və Texnologiya Universitetinin professoru Jan Vey Pan (Jian-Wei Pan) deyib ki, belə bir şeyi reallıqda nümayiş etdirmək onun 2003-cü ildən indiyədək ən böyük arzusu olub.\n«Bir çoxları düşünürdülər ki, bu, divanə və əlçatmaz bir ideyadır» - deyib alim.\nBu elmi iş, bir-birinə kvant fizikasının qəribə qanunları ilə bağlı qoşa fotonların uzaq məsafəyə göndərilməsi sahəsində əvvəlki dünya rekordunun üstündən xətt çəkir. Kvant fizikasının «bu qəribə» xasiyyətini ilk dəfə Eynşteyn müşahidə edib.\n«Bundan əvvəlki metodlar 100 kilometri aşmırdı və yalnız bir şəhərin miqyasında istifadə oluna bilərdi», - deyib alim.\nBelə bir eksperiment aparılması dünyanın ilk kvantla təchiz edilmiş kosmik gəmisi - Çinin «Micius» süni peykinin orbitə çıxarılması zamanı mümkün olub. Gəmi Çin üzərində yüksəlməkdə ikən satellit bir-birinə kvant bağlantısı ilə bağlı foton cütləri yaradıb.\nBundan sonra bu fotonlar eyni vaxtda yerdəki Delinqa, Lijianq və Nyanşan stansiyalarına transmissiya edilib. Hər bir cüt yerdəki stansiyalaradək 1995 kilometrlik məsafə qət edib. Təcrübənin detalları «Science» jurnalında dərc edilib.\n«Bu, bütün bəşəriyyət üçün faydalı bir iş olacaq», - deyib alim.\nKolorado ştatının Balder şəhərindəki Milli Standartlar və Texnologiyalar İnstitutunun fiziki Martin Stivens deyib ki, bu təcrübə onu valeh edib. Alim deyib ki, belə eksperimentləri hətta qapalı laboratoriyalarda da aparmaq asan iş deyildir, o ki, qaldı bir-birindən aralı yerlər arasında saatda min kilometrlərlə uçan raketdən həyata keçirilə. Belə bir şey heyrətamizdir.\n2015-ci ildə Stivens kilidli fotonları optik liflərlə 105 kilometrlik məsafəyə göndərmişdi. Bu, qonşu şəhərlər arasında kvant rabitəsi üçün kifayət məsafədir. Lakin məsafə uzandıqca siqnal optik lifdə tədricən zəifləyirdi. Fotonların süni peykdən göndərilməsi isə daha əlverişlidir, çünki onda yolun böyük hissəsi fəza ilə keçilmiş olur.\nVyana Kvant Elmi Mərkəzindən Anton Zeilincer də deyib ki, söhbət ümumdünya kvant şəbəkəsinin yaradılmasında çox böyük addımdan gedir.\nZeilincer deyir ki, təcrübənin peykdən aparılması böyük nailiyyətdir.\nZeilincer hazırda doktor Panla birlikdə qitələrarası kvant şəbəkəsinin yaradılması üzərində işləyir.


Bildiriş 09 Oktyabr 2008\nAzərbaycan Respublikası 2003-cü ildən Mineral Ehtiyatların Hasilatı ilə Məşğul olan Sənaye Sahələrində Şəffaflıq Təşəbbüsünə (MHŞT) qoşulmuşdur. Hal-hazırda Azərbaycan MHŞT-nin tətbiqi sahəsində geniş təcrübəyə malikdir və MHŞT-yə qoşulan ölkələr içərisində səkkiz hesabat açıqlamış yeganə ölkədir. 2007-ci il sentyabrın 27-də Norveçin paytaxtı Oslo şəhərində MHŞT üzrə Beynəlxalq İdarə Heyətinin 3-cü iclasında 15 ölkəyə, o cümlədən Azərbaycana namizəd statusu verilmişdir.\nİdarə Heyətinin qərarına əsasən MHŞT-nin tam üzvü olmaq üçün ölkələrdə xüsusi qiymətləndirmə prosesi keçirilməlidir. 2008-ci ildən etibarən ilk olaraq Azərbaycanın qiymətləndirilməsi prosesinə başlanılmışdır.


Keçmiş hakim rüşvətvermə maddəsi ilə ittiham olunur » Etatist.com internet qəzeti\nHəsən Əliyevə qarşı istintaq orqanı tərəfindən Cinayət Məcəlləsinin 178.3.2-ci (külli miqdarda ziyan vurmaqla dələduzluq törətmə) maddəsi ilə bərabər, Cinayət Məcəlləsinin 312-ci (rüşvət vermə) maddəsi ilə də ittiham elan olunub\nAzərbaycanda keçmiş hakimə əlavə ittiham elan olunub.\nVəkil Adəm Məmmədov APA-ya açıqlamasında bildirib ki, Bakı Ağır Cinayətlər Məhkəməsinin hakimi olmuş Həsən Əliyevə qarşı istintaq orqanı tərəfindən Cinayət Məcəlləsinin 178.3.2-ci (külli miqdarda ziyan vurmaqla dələduzluq törətmə) maddəsi ilə bərabər, Cinayət Məcəlləsinin 312-ci (rüşvət vermə) maddəsi ilə də ittiham elan olunub. Qeyd edək ki, bir müddət əvvəl mətbuatda Həsən Əliyevin Rusiyadan gəlmiş iş adamı Ramazan Səlimovu aldadaraq 600 min manat pulunu mənimsədiyi barədə məlumat yayılıb. Məlumata görə, Ramazan Səlimov işə düzəlmək üçün 2011-ci ildən tanıdığı iş adamı Elman Məmmədova müraciət edib. E. Məmmədov onu Bakı Ağır Cinayətlər Məhkəməsinin hakimi Həsən Əliyevlə tanış edib.\nHəsən Əliyev isə R. Səlimovdan işə düzəltmək adı ilə 600 min manat pul alıb. Lakin sonradan pulu qaytarmayıb. Bundan sonra R. Səlimov polisə şikayət edib. Şikayət əsasında cinayət işi başlanılıb və E. Məmmədov həbs edilib. Hazırda həmin cinayət işi üzrə istintaq davam etdirilir. Vəkil A. Məmmədov bildirib ki, E. Məmmədovun barəsində seçilmiş həbs-qətimkan tədbirinin müddəti bu gün Nəsimi Ryon Məhkəməsi tərəfindən 3 ay uzadılıb. Onu da qeyd edək ki, prezident İlham Əliyev Həsən Əliyevin səlahiyyətlərinə vaxtından əvvəl xitam verilməsi haqqında sərəncam imzalayıb. Buna səbəb kimi Həsən Əliyevin qanunvericiliyin tələblərini dəfələrlə kobudcasına pozması göstərilib.\n"AMAY" rəhbərinin həbs müddəti uzadıldı\nHakimi döyən sürücü həbs olundu\nTofiq Yaqublunun şikayəti təmin olunmadı


Блог / Публикации kefkom / QWE.az\nELEKTRON BANKİNQ XİDMƏTLƏRİ VƏ ONLARIN MEYDANA GƏLMƏSİ TARİXİ\nİqtisadi münasibətlərin yeni formasına keçid bank sisteminin dəyişilməsi və hesablaşmaların yeni proqram formalarının tətbiqinə gətirib çıxartdı. Ilk olaraq banklar bank kartlarını işləyib hazırladılar, hansı ki banklar tərəfindən təklif olunan xidmətlərin spektrini genişlənirdi və bir çox növbəti bank texnologiyalarına təkan oldu. Kredit kart ideyası ilk olaraq 1888-ci ildə çap olunmuş Eduard Bellaminin «Geriyə baxarkən» əsərində irəli sürülmüşdü. Ilk kredit kart 1914-cü ildə General Petroleum Corporation of California firması tərəfindən buraxılmış və neft məhsullarının ödənilməsini nəzərdə tutmuşdur. Müasir kartların ilkin variantı kimi mehmanxanaların, maqazinlərin və qaz şirkətlərinin kartları hesab oluna bilər, onlar bu biznesə keçən əsrin əvvəlində başlamışdılar. Bu kartlar daimi müştərilərin alış-verişinin uçotu üçün istifadə olunurdu. 1930-cu illərdə avtomobil sənayesinin inkişafı, aviaşirkətlərin və ticarət firmalarının genişlənməsi nəticəsində şirkətin daimi müştəriləri üçün ödənişin vaxtı 30 günə qədər uzadıldı. 1949-cu ildə Diners Club kartlarının meydana gəlməsi ilə universal kredit kartlarının erası başlandı. Lakin Diners Club da bank deyildi. Yalnız 1958-ci ildə ilk dəfə olaraq bank tərəfindən bu kart buraxıldı. Bu, American Express idi. Elə həmin ildə Bank of America və Chase Manhattan Bank kredit kartlarla əməliyyata başladılar. Visa İnternational və MasterCard İnternational banklararası assosiasiyaları dünyanın bütün nöqtələrində əməliyyat aparan transmilli korporasiyaya çevrildilər.\nPlastik kart — təyinatından, göstərilən xidmətin növündən, texniki imkanlarından asılı olmayaraq bütün növ kartları ifadə edən ümumiləşdirici termindir.\nBütün plastik kartların ən əsas xüsusiyyəti müxtəlif tətbiqi proqramlarda istifadə oluna biləcək informasiyanın onlarda saxlanılmasıdır. Hesablaşmalar üçün təyin edilmiş kartlar fərdi və korporativ ola bilər. Banklar fərdi kartları ödəmə qabiliyyətli müştərilərinə, bankda hesabı olan şəxslərə, korporativ kartlarısa ödəmə qabiliyyətli hüquqi şəxslərə verirlər. İndividual kartlar standart və «Qızılı» olur. Plastik kartların hamısı eyni ölçüdə olur — 54x86 mm, qalınlığı isə təxminən 1 mm. Plastik kartlar təyinatına görə müxtəlif növlərə bölünür:\n• qrafik təsvirli kartlar\n• ştrix kodlu kartlar\n• maqnit lentində kodirovkası olan kartlar\n• çipli kartlar\n• lazer və ya optik kartlar\n1960-ci illərdə nağd pulun çıxarılması mümkün olan avtomatik aparatların kəşfi plastik kartlar biznesində inqilaba səbəb oldu. Kart sahiblərinin belə aparatdan istifadə etmələri üçün kartın arxa tərəfinə maqnit lent yapışdırıldı. Bank kartının maqnit lentində kartın nömrəsi, onun etibarlı olduğu tarix, və kart sahibinin PİN kodu yazılır.\nMəqsədinə görə: identifikasiya üçün, diskont, maliyyə əməliyyatları üçün\n• banklar və maliyyə şirkətləri tərəfindən buraxılan bank kartları\n• şirkətin ticarət və ya xidmət şəbəkəsində ödənişlərin aparılması üçün qeyri-maliyyə kommersiya şirkətləri tərəfindən buraxılan fərdi kartlar\n• fəaliyyəti bilavasitə kartların emissiyası və onların istifadəsi üçün infrastrakturun yaradılması ilə bağlı olan təşkilatlar tərəfindən buraxılan kartlar\nMüştərilərin kateqoriyalarına görə:\n• Adi (standart) — sıravi müştəri üçün nəzərdə tutulub. Buna misal olaraq «Classic Visa» və «Mass (Standart) Eurocard/MasterCard» –I göstərmək olar\n• «Gümüşü» (biznes kart)-müəyyən məqsədlər üçün öz şirkətinin vəsaitlərindən istifadə etməyə hüququ olan işçilər üçün nəzərdə tutulub.\n• «Qızılı» — xüsusi, daha imkanlı müştərilərə verilir. Bu kartlara American Express Gold Card, Gold Mastercard və VISA VIP aiddir. Qeyd olunmalıdır ki «Qızılı» kartların aşağıdakı üstünlükləri mövcuddur: müştərinin böyük məbləğdə pulsuz sığortalanması, limitsiz kredit, mehmanxana xidmətlərinin sadələşmiş ödənişi (kart sahibinin ödəmə qabiliyyətli olub-olmaması yoxlanılmadan ödənişin aparılması) və s.\nEtibarlı olma müddətinə görə: vaxt məhdudiyyətli və məhdudiyyətsiz\nMüvafiq hesabın artırılması imkanına görə: hesabın ixtiyari vaxt artırılması, hesabın hər ay artırılması\nPlastik kartların ən geniş yayılmış növləri kredit və debet kartlarıdır. Kredit kartlar pul növü deyil, baxmayaraq ki insanlar çox vaxt onu «plastik pul» adlandırırlar. Kredit kartdan istifadə edən şəxs bir növ borc götürmüş sayılır -nəyisə hazırda alır və sonra ödəməyə razılıq verir. Bir çox banklar kredit kartları hətta daimi olmayan müştərilərinə də verir. Kredit kartı verməzdən qabaq bank müştəridən ərizə blankını doldurmağı tələb edir və müştərinin hesablarını vaxtlı-vaxtında ödəməsi haqda məlumat toplayır. Bəzi hallarda banklar kart sahiblərindən bu xidmətdən istifadəyə görə illik ödəniş tuturlar. Kredit kart sahibinə bankdan kredit şəklində verilən məbləğ miqdarında məhsul və xidmətlər almağa imkan verir.\nDebit kartları kredit kartlarına oxşasa da onlar fərqlənirlər. Debit kart vasitəsilə ödəniş edərkən məbləğ birbaşa istifadəçinin hesabından çıxılır. Debit kart vasitəsilə həm də bankomatdan nağd pul çıxartmaq olar. Bu kart vasitəsilə kart sahibi hesabındakı puldan sərbəst şəkildə istifadə edə bilər. Bu kart sahibinə hesabındakı məbləğə uyğun olaraq bankomatdan nağd pul götürmək, alış-veriş etmək imkanı verir. Beləliklə debet kartı ilə ödəniş edən zaman müştərinin məbləği ödəyə biləcəyi haqda məlumat almaq üçün banka və ya prosessinq mərkəzinə zəng etmək lazımdır. Bu halda məbləğ ya dərhal hesabdan silinir, ya da çek prosessinq mərkəzinə çatdırılana qədər hesab dondurulur.\nKredit kartların bir klassifikasiyası da onların texnoloji xüsusiyyətləri ilə bağlıdır. Bura maqnit lentli və mikrosxem quraşdırılmış (chip card, smart card) kartlar daxildir. Maqnit lentli kartların tərs üzündə bankomatlardan və elektron terminallardan istifadə zamanı kart sahibinin şəxsiyyətinin identifikasiya edilməsi üçün zəruri məlumatlar yazılmış maqnit lent mövcuddur. Kart uyğun hesablayıcı qurğuya daxil ediləndə sövdələşmənin aparılması üçün razılığın əldə edilməsi məqsədilə kartın sahibi haqda fərdi məlumatlar kommunikasiya şəbəkələri vasitəsilə ötürülür. Lentlərin birində fərdi identifikasiya nömrəsi yazılıb (PİN). Bankomat vasitəsilə əməliyyat aparan zaman kart sahibi xüsusi klaviatura ilə həmin nömrəni daxil edir. Daxil edilən nömrə maqnit lentə yazılmış PİN — kodla müqayisə edilir. Nömrə PİN — kodla düz gəlməyəndə kart sahibinə nömrəni daxil etməyə ikinci fürsət verilir.\nMikrosxemli kartlar 1974-cü ildə Fransada icad edilmişdir. Smart kartlar maqnit kartlarla müqayisədə 5-7 dəfə baha olurlar. Kartın daxilinə quraşdırılmış mikrosxem (çip) informasiyanın qoruyucusu hesab edilir. Bu informasiya əvvəldən yazılır və hesablaşma aparılan zaman yeniləşə bilər. Bu, kartın funksional imkanlarını genişləndirir və onun etibarlığını yüksəldir. Çipə yazılmış məlumatlar sayəsində hesablaşma bankın kompüter sisteminin mərkəzi prosessoru ilə bilavasitə əlaqə olmadan da aparıla bilər. Bir halda ki bank hesabında olan pulun məbləği kartın yaddaşında yazılıb, avtorizasiyaya ehtiyac olmur. Əgər məbləğ limiti ötərsə onda sadəcə olaraq sövdələşmə reallaşmır.\nelektron bankinq plastik kart


Qadınlar və kişilər niyə xəyanət edir? - RƏY\n/ Baxış: 1882\nPsixoloq Gülnar Orucova Oxu.Az-a müsahibəsində xəyanət faktlarını aydınlaşdırıb:\nÖz-özünə danışmaq. Norma yoxsa xəstəlik?\nValideynlərin nəzərinə! Uşaq depressiyaları\nBurnum axır. Nə edim? HƏKİM MƏSLƏHƏTİ\nQulaq, burun, boğaz /5138\nHamiləlik və doğuş /3376


Azərbaycan Beynəlxalq Universitetinin rektoru baş redaktora qarşı iddiasını geri götürmək barədə məhkəməyə müraciət edib\nCəmiyyət 5 May 2009 15:41 (UTC+04:00)\nAzərbaycan Beynəlxalq Universitetinin rektoru baş redaktora qarşı iddiasını geri götürmək barədə məhkəməyə müraciət edib. "Təzadlar" qəzetinin baş redaktoru Asif Mərzili Trend -a bildirib ki, çərşənbə axşamı Bakının Yasamal Rayon Məhkəməsində ABU-nun rektoru Elşad Abdullayevin ona qarşı xüsusi ittiham qaydasında şikayəti üzrə keçirilən prosesdə məhkəmə iddianı icraata qəbul etməyib.\nBaş redaktor bildirib ki, məhkəmə iddiaçıların ərizəni geri götürmək barədə şikayətini nəzərə almayıb.\nTrend -un arayışı: "Təzadlar" qəzetinin baş redaktoru Asif Mərzili aprelin 7-də Bakının Yasamal Rayon Məhkəməsinin qərarı ilə həbs olunub. Məhkəmə Mərzlinin 1 il müddətinə azadlıqdan məhrum edilməsi, qəzetin əməkdaşı Zümrüd Məmmədovanın 6 ay müddətinə islah işləri cəzasına cəlb olunması barədə qərar qəbul edib.\nBaş redaktora və qəzetin əməkdaşı Zümrüd Məmmədovaya qarşı Azərbaycan Beynəlxalq Universitetinin (ABU) rektoru Elşad Abdullayev, ABU-nun birinci prorektoru Hüseyn Əhmədov, ABU-nun müəllimi Eldəniz Abdullayev və Bakı Şəhər Vergilər Departamentinin müfəttişi İslam Abdullayev şərəf və ləyaqətin müdafiəsinə dair xüsusi ittihamla iddia irəli sürüb.\nBakı Apellyasiya Məhkəməsi Yasamal Rayon Məhkəməsinin qərarını ləğv edib və işə baxan hakim barəsində xüsusi qərar çıxarıb.


İslam Eyvazov — Vikipediya\n7 aprel 1999\nİslam Həsən oğlu Eyvazov (7 aprel 1999; Naxçıvan şəhəri, Azərbaycan — 9 noyabr 2020; Xocavənd rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.\n2017-ci ildə həqiqi hərbi xidmətə yola düşmüşdür. Həqiqi hərbi xidməti bitirdikdən sonra 2020-ci ildə yenidən hərb sahəsinə qayıdır. N saylı hərbi hissədə kəşfiyyatçı kimi xidmət göstərməyə başlayan İslam Eyvazov 2 ay sonra vətənini qorumaq üçün ön cəbhyə yola salınır. Cəbrayıl, Füzuli, Xocavənd istiqaqmətində ön cəbhədə vuruşur. 09.11.2020-ci ildə Xocavənddə şəhid olur. Qaraxanbəyli kənd məzarlığında dəfn olunub.\nMənbə — "https://az.wikipedia.org/w/index.php?title=İslam_Eyvazov&oldid=6454180"\nBu səhifə sonuncu dəfə 19 may 2022 12:45 tarixində redaktə edilib.


Dünya 15 Sentyabr 2021, 13:04\nABŞ-ın yeni pilotsuz təyyarəsi: havada F-35 qırıcısına yanacaq doldurur...\nABŞ-ın “Boeing” şirkətinin işləyib hazırladığı MQ-25 “Stingray” pilotsuz təyyarəsinin təyyarədaşıyanlar üçün nəzərdə tutulmuş beşinci nəsil F-35C Lightning II qırıcısına havada yanacaq doldurub. Müvafiq videonu “Boeing” şirkəti özünün YouTube kanalında yerləşdirib.\nYanacaqdoldurma əməliyyatı sentyabrın 13-də İllinoys ştatının Maskut şəhərindəki Sent-Luis aeroportu yaxınlığında, səmada baş verib. “The Drive” nəşri qeyd edir ki, bundan əvvəl MQ-25 “Stingray” pilotsuz təyyarəsinin köməyi ilə F/A-18F “Super Hornet” (təyyarədaşıyanlar üçün qırıcı-bombardmançı) təyyarəsi və yenə də uzaqmənzilli radiolokasiya aşkarlama təyyarəsi E-2D “Advanced Hawkeye” havada yanacaq götürmüşdü.\nPilotsuz təyyarənin ilk uçuşu 2019-cu ildə olub və hazırda onun sınaqları davam etdirilir. Təyyarələrə havada yanacaq doldurulması ilə yanaşı PUA kəşfiyyat məqsədi ilə də istifadə olunacaq. İlk MQ-25 “Stingray” PUA-ları “Corc Buş” təyyarədaşıyanı alacaq. ABŞ Hərbi Dəniz Qüvvələri cəmi 75 belə PUA almağı planlaşdırır. Pilotsuz təyyarələrin təchizatı 2025-ci ilə qədər başlamalıdır.\nSosial Demokrat Partiyası qalib gəlir ALMANİYADA SEÇKİLƏR


Soyuq Boya Püskürtmə Yol Nişanlama Maşın İstehsalçıları | Çin Soyuq Boya Püskürtmə Yol Nişanlama Makinası Zavodu və Təchizatçılar\n—- Soyuq Boya Püskürtmə Yol Nişanlama Makinası —-\nLXD-9L Əl Push Yüksək Təzyiqli Havasız Soyuq Boya Yol Nişanlama Makinası\nÇinin ən böyük peşəkar istehsalçısı və əl itələyici yüksək təzyiqli havasız soyuq boya yol markalama maşınlarıyıq. LXD-9L, soyuq boya ilə işarə edən maşınlarımız arasında ən sürətlidir, işləmə sürəti 13 saat / saata çata bilər,\nLXD-6L Əl Push Yüksək Təzyiqli Havasız Soyuq Boya Yol Nişanlama Makinası\nÇinin ən böyük peşəkar istehsalçısı və əl itələyici yüksək təzyiqli havasız soyuq boya yol markalama maşınlarıyıq. Normal temperatur boyası üçün xüsusi bir avadanlıqdır. Yollar, magistral yol, avtomobil dayanacağı, hava limanı, stansiya üçün əlverişlidir. Düz bir xətt, nöqtəli xətt, döngə, zebra keçişi, oxlar və s.\nLXD-2L Elektrikli Soyuq Boya Yol Nişanlama Makinası\nBiz Çinin ən böyük peşəkar istehsalçısı və elektrikli soyuq boya yol markalama maşınları fabrikiyik. Tək bir tam doldurma ilə 4 saat işləyə bilər, istifadəsi və saxlanması asan. Futbol meydançası, məktəb, icma, park yeri, fabrik, Sürücülük məktəbləri, yanacaqdoldurma məntəqəsi və s. Kimi bir çox yerdə geniş istifadə edilə bilər.\nLXD-18L Yüksək Təzyiqli Havasız Soyuq Boya Sprey Yol Nişanlama Makinası\nBiz Çinin ən böyük peşəkar istehsalçısı və yüksək təzyiqli havasız soyuq boya sprey yol markalama maşınları fabrikiyik. Normal temperatur boyası üçün xüsusi avadanlıqdır. Yollar, magistral yol, avtomobil dayanacağı, hava limanı, stansiya üçün uyğundur, düz xətt, nöqtə xətti, döngə, zebra keçişi, oxlar və s.\nLXD 18L-2 Yük maşını qoşa silindrli cüt nasoslu soyuq boya yol nişanlama maşını\nBiz Çinin ən böyük peşəkar istehsalçısı və yük maşını fabrikiyik cüt silindrli cüt nasoslu soyuq boya yol markalama maşınları. Böyük miqyaslı yollar üçün nəzərdə tutulmuşdur, xüsusən də şəhər yoluna, hava limanına və ekspres yollara tətbiq olunur. Həqiqi xətt, nöqtə xətti, cüt sarı xətt və s. Qeyd edə bilər. eyni zamanda fərqli rənglərdə xətləri işarələməsi üçün əlavə əl sprey tabancası.\nLXD-D168 Sürücülük Tipi Soyuq Boya Sprey Yol Nişanlama Makinası\nBiz Çinin ən böyük peşəkar istehsalçısı və sürücülük tipli soyuq boya spreyli yol markalama maşınları istehsal edən fabrikiyik. Şüşə muncuq paylayıcı: Pnevmatik paylama (iş təzyiqi tənzimlənir). Hidravlik qarışdırıcı: Hidravlik qarışdırıcı ilə təchiz olunmuş hər boya çəni.


Hər bir gəncin qəlbinə yol tapmış AZAD adam! » BAKU.NEWS\nHər bir gəncin qəlbinə yol tapmış AZAD adam!\nÖtən gündən bəri hamı möcüzə gözləyirdi, hamı Azad Rəhimovun yenidən ayağa qalxacağına ümid bəsləyirdi. Lakin ölüm haqqdır. Hər kəs bu müvəqqəti dünyadan nə vaxtsa əbədi dünyaya köçəcək. Tarix öz səhifələrinə düşə biləcək şəxsiyyətləri seçmir, yaradır. Nə yaxşı ki, Azad Rəhimov kimi şəxsiyyətlərdən biri məhz Azərbaycan xalqının qismətinə düşdü.\nƏksər gənclər çox böyük bir qürur hissi duyur ki, həyatı nəsillərə nümunə olacaq bir şəxsiyyətlə eyni dövrdə yaşayıblar, Azad Rəhimov kimi insanlar ölmürlər, onlar doğulurlar, sonra isə əbədi yaşayırlar. Onların adları əziz olur, gənc nəsillərə nəcib hisslər aşılayır, tərbiyə məktəbimiz olur.\nAzad Rəhimov hər bir gəncin ürəyinə yol tapmış şəxsiyyətlərdən sayılır. O həm də jurnalistlərin ən yaxın dostu, sirdaşı idi. Hər dəfə tədbirdən sonra jurnalistlərə yaxınlaşar, onlarla maraqlanar, media nümayəndələrinin istədiyi sualları cavablandırardı. Onun bu qədər səmimi olmağı hər kəslə mehriban ünsiyyət qurmağı nə qədər ali cənab olduğunu sübüt edirdi.\nHər bir gəncin Azad Rəhimov haqqında xoş xatirələri var. 56 illik ömrü ilə hər bir gəncin qəlbinə yol tapmışdı.\nQəbriniz daima nurla dolu olsun AZAD adam !


“Əfruz Mətanəti xilas etmək istəyərkən yıxılıb” - Ailəsindən AÇIQLAMA\nBakıda dünən birgə intihar etdikləri deyilən iki şagirddən biri - Əfruz Səmədovanın ailəsi onun özünü öldürmədiyini iddia edir.\nYeniavaz.com “Qafqazinfo”ya istinadən xəbər verir ki, ailə üzvləri bu gün 17 yaşlı Əfruzu dəfn etməyə hazırlaşırlar, buna görə də onlar hadisə barədə ətraflı danışmağa hazır olmadıqlarını bildiriblər.\nRəssamlıqla məşğul olan Əfruzun babası qısa söhbət zamanı qeyd edib ki, nəvəsi heç də intihara meyilli olmayıb və bu addımı atmayıb. O deyib ki, sinif yoldaşı Mətanət yıxılarkən Əfruz onu tutmağa çalışıb. Bu zaman Mətanətin ağırlığından Əfruz da onun arxasınca yıxılıb.\nƏfruz evin yeganə övladı olub, onun nə qardaşı, nə bacısı var.\nQeyd edək ki, martın 9-u günorta saatlarında Abşeron rayon Qobu qəsəbəsi 2 nömrəli tam orta məktəbin 11-ci sinif şagirdləri 2005-ci il təvəllüdlü Quliyeva Mətanət Elşən qızı və 2004-cü il təvəllüdlü Səmədova Əfruz Rafiq qızı Lökbatan qəsəbəsində yerləşən 9 mərtəbəli binanın damından özlərini ataraq intihar ediblər.\n22 apr 2021, 20:20 193\n22 apr 2021, 19:50 188\n22 apr 2021, 19:22 377\n22 apr 2021, 19:12 297\n22 apr 2021, 18:07 252\n22 apr 2021, 17:30 292\n22 apr 2021, 17:26 237\n22 apr 2021, 17:18 320\n22 apr 2021, 17:14 311\n22 apr 2021, 16:49 292\n22 apr 2021, 16:40 348\n22 apr 2021, 16:24 204


Yule Faktlar, İş Vərəqləri və Uşaqlar Üçün Tarixi Əhəmiyyət - Bayramlar Və Fəsillər\nYule və ya Yuletide, ümumiyyətlə Şimali Yarımkürədə dekabrın 21-nə düşən qış gündüzü günü baş verən bütpərəst tətildir. Juul Bayramı müxtəlif şəkildə Keltlərin xristianlıqdan əvvəlki Skandinaviya mədəniyyətlərindən qaynaqlanır, Norse , Almanlar və Romalılar.\nDaha maraqlı Yule faktları üçün aşağıdakı fakta baxın və ya alternativ olaraq sinif və ya ev şəraitində istifadə etmək üçün hərtərəfli iş səhifəmizi yükləyə bilərsiniz.\nYuletide ümumiyyətlə Avropa xristianları tərəfindən qış gündüzü zamanı qeyd olunur. Xüsusilə, Wiccans, bu hadisəni 21 dekabr tarixində və ya yaxınlığında qeyd edir, Şimali Avropalıların əksəriyyəti bayramın Milad günü ilə üst-üstə düşür.\nQış gündüzü, Yerin oxu günəşdən uzaqlaşdıqda baş verir Şimali yarımkürə . Günəşin ekvatorial müstəvidən ən uzun məsafəyə çatdığı və ən uzun gecəsi ilə nəticələndiyi vaxtdır.\nİskandinavalılar yüz illərdir qış gündönümünü qeyd edirlər. Onlar üçün bayram və qurban vaxtıdır. Yule log, issailing və ağac bəzək kimi ənənəvi adətlər Norveç mənşəlidir.\nXristianlıqdan əvvəl İskandinaviyada Yuletide və ya Juul Bayramları 12 gün davam etdi.\nAlman xalqı üçün Yule onların yerli orta qış bayramıdır. Qədim adətlər qurban ayinini vurğulayırdı. Bütün fermerlər bayram müddətinə məbədə yemək gətirərdilər. Atlar daxil olmaqla heyvandarlıq qurbanlığın bir hissəsini təşkil edəcəkdir. Tanrı Odin'in Vəhşi Ov kimi tanınan göydəki xəyallar yürüşünə rəhbərlik etdiyinə inanırdılar.\nKelt əfsanəsinə görə Yule, Palıd Kralı ilə Holly Kralı arasındakı döyüşü təmsil edir. Palıd Kralı ilin işığını ifadə edir, Holly King isə qaranlığı simvolizə edir. Wiccan ritualları ümumiyyətlə döyüşün canlandırılmasını əhatə edir.\nYuletide günəşin doğuşu olaraq da qeyd olunur. Qədim Misirdə gün günəş tanrısı Ra'nın yenidən doğulmasını xatırladı. Hər ilin doğum, ölüm və yenidən doğuş dövrü olduğuna inanırdılar.\nJuul Bayramı Skandinaviyada, Norveç tanrısı Thorun şərəfinə istilik və işığı simvollaşdırmaq üçün odunları yandırmaqla qeyd olunur. Küllər toplanaraq bayramın on ikinci gecəsinə qədər tarlaların üstünə atılır.\nFransada kəndlilər külləri yatağın altında saxlamağın evi ildırım və göy gurultusundan qoruyacağına inanırdılar.\nYuletide mövsümündə evlər həmişəyaşıl çələnglər, ökseotu, müqəddəs və sarmaşık kimi müqəddəs bitkilərlə bəzədilir.\nYule rənglərinə Holly kralının azaldılması (azaldılması) üçün qırmızı, palıd kralının balmumu artırılması (böyüməsi) üçün yaşıl, ağlıq saflıq və ümid deməkdir, gümüş ayı simvollaşdırır, qızıl isə günəşi təmsil edir.\nYule log tortu, zencefilli çörək, meyvə, giləmeyvə, qoz-fındıq, hinduşka, yumurta və zəncəfil çayı ilə birlikdə Yule zamanı ənənəvi bir yeməkdir.\nYule İş vərəqləri\nBu paketdə var on bir istifadəyə hazır Yule İş Vərəqləri Yule və ya Yuletide haqqında daha çox şey öyrənmək istəyən tələbələr üçün idealdır, ümumiyyətlə Şimali Yarımkürədə dekabrın 21-nə düşən qış gündüzü günü baş verir.\nThor: Göy gurultusu tanrısı\nYule Faktlar və İş Sayfaları: https://diocese-evora.pt - KidsKonnect, 30 Noyabr 2020\nBağlantı aşağıdakı kimi görünür Yule Faktlar və İş Sayfaları: https://diocese-evora.pt - KidsKonnect, 30 Noyabr 2020\norta məktəb üçün qlobal istiləşmə iş vərəqləri\nuşaqlar üçün göz yaşları izləri


“Azərbaycanda gender büdcəsinin tətbiqi üçün iqtisadi, siyasi, sosial və institusional bazanın təhlili”\nİnqilab Əhmədov, Azər Mehtiyev, Murad Bağırzadə, Kənan Aslanlı\nNəşr ACİ-YF, “Qadın” Proqramının maliyyə dəstəyi ilə çap olunmuşdur.\n1. Gender büdcəsi və əlaqədar anlayışların şərhi, o cümlədən gender büdcəsi təhlilinin metodoloji məsələləri;\n2. Gender büdcəsi ilə bağlı beynəlxalq təşəbbüslərin, bir sıra xarici ölkələrin təcrübəsinin pozitiv və neqativ tərəflərinin analizi;\n3. Azərbaycan cəmiyyətində qadınlar (demoqrafik və sosial təhlil);\n4. Azərbaycan iqtisadiyyatında qadınlar (əmək bazarının təhlili);\n5. Azərbaycan siyasətində qadınlar (siyasi sistemdə və dövlət idarəçiliyində qadınların rolunun təhlili);\n6. Azərbaycanda gender problemi və xüsusi təminata ehtiyacı olan sosial qadın qruplarının aşkarlanması;\n7. Büdcədən (əsas hədəf dövlət büdcəsidir) qadınların birbaşa və dolayı faydalanma vəziyyəti və imkanları;\n8. İqtisadi, maliyyə, sosial, regional, institusional və siyasi problemlər, habelə risklər;\n9. Hökümətə, qadın təşkilatlarına, beynəlxalq təşkilatlara və digər maraq tərəflərinə effektiv gender büdcəsinin tətbiqi ilə bağlı orta və uzunmüddətli tədbirlərlə bağlı təkliflər;\nİstinad edilmiş mənbələrin siyahısı\nSon illər xüsusən beynəlxalq təşkilatların dəstəyi ilə gender siyasətinin müxtəlif tətbiq mexanizmləri və bəzi yeni istiqamətləri formalaşır. Bunlardan biri də gender büdcəsi büdcəsi yanaşmasıdır. Bu yanaşma və siyasət ölkəmiz üçün yenidir. Bu baxımdan Açıq Cəmiyyət İnstitutu – Yardım Fondunun dəstəyi ilə İctimai Vəsaitin Monitorinqi Mərkəzinin həyata keçirdiyi müvafiq layihə çərçivəsində həyata keçirilən “Azərbaycanda gender büdcəsinin tətbiqi üçün iqtisadi, siyasi, sosial və institusional bazanın təhlili” üzrə tədqiqatda problemin müxtəlif aspektləri və müvafiq anlayışlar ətraflı təhlil edilmişdir. Müəllif qrupu problemin iqtisadi, o cümlədən fiskal, sosial, siyasi, intitusional tərəflərini araşdıraraq sonda gender büdcəsi yanaşmasının Azərbaycanın mövcud sosial-iqtisadi sisteminə uyğun şəkildə tətbiqi üçün bütün maraq tərəflərinə tövsiyyələr irəli sürmüşlər.\nBu günə qədər bu tədqiqatın mövzusuna nisbətən yaxın olan istiqamətlərdə müəyyən işlər görülmüşdür. Bunlardan Ailə, Qadın və Uşaq Problemləri üzrə Dövlət Komitəsi ilə OXFAM GB təşkilatının birgə işi olan “Büdcə və gender: dövlət büdcəsinin gender təhlili”, BMT-nin Əhali Fondunun dəstəsyi ilə “İnkişaf” Elmi Mərkəzi tərəfindən hazırlanan “Bərabər imkanlara təminat: milli qanunvericiliyin və dövlət büdcəsinin gender ekspertizası”, yenə BMT-nin Əhali Fondunun dəstəyi ilə Qərb Universiteti nəzdindəki Gender Araşdırmaları Mərkəzinin hazırladığı “Gender elminə giriş” kimi tədqiqat işlərini qeyd etmək olar. Bu materiallrad iqtisadi ve büdcə aspektləri olsa da, bu tam xarakter daşımır. Bu səbəbdən “Azərbaycanda gender büdcəsinin tətbiqi üçün iqtisadi, siyasi, sosial və institusional bazanın təhlili” üzrə tədqiqatı beynəlxalq təcrübəni və milli büdcə sistemini eyni zamanda kompleks təhlil edən ilk iş kimi qiymətləndirə bilərik. Bu tədqiqatın həm ekspertlər, həm də geniş mənada vətəndaş cəmiyyətinin nümayəndələri və bütün maraq tərəfləri üçün faydalı olacağına ümid edirik.\n1. Gender büdcəsi və əlaqədar anlayışların şərhi, o cümlədən gender büdcəsi təhlilinin metodoloji məsələləri\nBərabər olanların bərabərliyi,\nbərabər olmayanların isə bərabərsizliyi ədalətdir.\nGender büdcəsi, “gender-sensitiv büdcə” və ya “qadın büdcəsi” gender yanaşması əsas götürülməklə dövlət büdcəsinə başlıca olaraq milli səviyyədə müxtəlif qadın və kişi qruplarının təsirini qiymətləndirməyə imkan verən proses və alətlərin məcmusudur. Gender və ya qadın büdcəsi ayrıca qadınlar üçün bir büdcə deyildir. Gender büdcəsi yalnız gender orientasiyalı ayırmaların (məsələn, qadınlar üçün xüsusi proqramlar) təhlilini, bütün sahələr və xidmətlər üzrə əsas xərclərin qadın və kişilərə ayrılıqda təsirini, dövlət xidmətləri sferasında bərabər imkanların yaradılmasına istiqamətlənən strategiya və ayırmaların öyrənilməsini əhatə edir. İlk “gender büdcəsi” 1984-cü ildə Avstraliyanın federal höküməti tərəfindən tərtib edilmişdir. 1995-ci ildə Cənubi Afrika parlamentariləri, QHT nümayəndələri və tədqiqatçıları qdın büdcəsinin təhlili təşəbbüsünü qəbul etdilər; 1997-ci ildə isə hökümət bu təşəbbüsü həyata keçirdi. Gender büdcəsinin istər hökümətdaxili, istərsə də hökümətdənkənar formada tərtibi təşəbbüsləri bu gün Kanada, Hindistan, Böyük Britaniya, Tanzaniya, Meksika, Zimbabve kimi ölkələrdə həyata keçirilir. Daha keyfiyyətli gender bərabərliyi naminə büdcə ayırmalarına təsir cəhdləri o ölkələrdə uğurlu olur ki, orada siyasi və sosial-iqtisadi bərabərliklərlə bağlı vəziyyət daha liberladır, və ya orada gender büdcəsi təəssübküşləri hökümətdə və ya parlamentdə tərəfdarlara malikdirlər. Son dövrlər geniş ictimaiyyətin, habelə qadınların büdcə prosesi ilə bağlı məlumatlılığının artırılması, gender büdcəsi təhlilinin metodoloji bazasının gücləndirilməsi istiqamətində bir sıra addımlar atılmışdır. Gender büdcəsi sahəsində mühüm tədqiqatçılardan hesab edilən Diane Elson gender büdcəsinin tədqiqində nəzərdən keçirilməli olan 7 aləti dəqiqliklə göstərmişdir:\nGender əsaslı siyasət qiymətləndirməsi: büdcədən maliyyələşən tədbir və proqramlara gender perspektivindən yanaşmaq və belə bir suala cavab tapmağa çalışmaq – “Hökümətin siyasətləri və ona müvafiq olan resurs ayırmaları gender bərabərsizliyini hansı yollarla artıra və azalda bilər?”. Ümumiyyətlə, büdcənin gender-sensitiv təhlili ona əsaslanır ki, büdcə müəyyən siyasətin davamı olmalıdır. Əgər büdcə müəyyən siyasəti izləyirsə onda “gender əsaslı siyasət qiymətləndirməsi” siyasətdəki boşluqları və məhdudiyyətləri, habelə ayrılan maliyyə resurslarının adekvatlığını müəyyənləşdirməyi təklif edir. Beləliklə, bu qiymətləndirmə büdcə siyasəti ilə büdcə ayırmaları arasında birbaşa və güclü əlaqə (bəzən bu əlqəni konkretləşdirmək çətin olsa da) qurmağa xidmət edir. Digər alətlərdən (gəlir və xərclərin gender əsaslı təhlili) fərqli olaraq bu analitik yanaşma detallaşdırmanı yox ümumiləşdirməni əsas götürür. Bu yanaşma belə bir çətinliyi qəbul edir ki, hansı fərdlərin və ya qrupların dövlət büdcəsinin xərclərindən birbaşa təsirləndiyini müəyyən etmək çətindir. Buna baxmayaraq siyasət, strategiya və proqram səviyyəsində gender məsələlərinin məcmu halda qiymətləndir məsi, gender tədbirlərinin və ayırmalarının nəticəliliyinin qiymətləndirilməsi mümkündür.\nBenefisiarların gender əsaslı qiymətləndirilməsi: benefisiarların dövlət xidmətlərininin və büdcə ayırmalarının onların ehtiyacına uyğunluğunu necə qiymətləndirməsi və bunu necə qavramasının üzə çıxarılması. Bu alət vətəndaşın səsinin eşidilməsinə imkan verir. Dövlət proqramlarının mövcud və potensial benefisiarlarının müxtəlif texnikalardan istifadə edilməklə dövlət xidmətlərinin keyfiyyəti, bunun onların ehtiyaclarına və qavrayışlarına uyğunluğu barədə fikirləri öyrənilir. Bu rəylər büdcənin qadın və kişilərin prioritetlərinə uyğunluğunun qiymətləndirilməsi üçün təhlil edilir. Məsələn, bəzən benefisiarların təhlilində iştirakçılardan soruşulur: “Əgər siz Maliyyə naziri olsaydınız büdcə vəsaitlərini necə bölüşdürərdiniz?”. Detallaşdırılmış benefisiar qiymətləndirilməsi məlumatları müxtəlif kəmiyyət metodları (rəy sorğuları və s.) və keyfiyyət metodları (fokus qrupları, müsahibələr və s.) vasitəsilə toplana bilər. bu üsulların hər birinin üstünlükləri və məhdudiyyətləri vardır. Qiymətləndirmələr müxtəlif hökümət agentlikləri və ya vətəndaş cəmiyyəti qrupları tərəfindən aparıla bilər.\nXərclərin gender əsaslı təhlili: dövlət xərclərinin bölgüsündən qadın və kişilərin, oğlan və qızların nə dərəcədə faydalandığının aşkar edilməsi (“gender-neytral büdcə”nin və ya “gender-kor büdcə”nin xərc təhlili). Bu alət bəlli dövlət proqramları üzrə ayrılan dövlət vəsaitinin kişi və qadın, oğlan və qız qrupları arasında bölgüsünü qiymətləndirir. Bunun həyata keçirilməsi üçün müəyyən dövlət xidmətinin göstərrilməsinin hər vahidi üzrə xərclər və gender meyarı ilə təsnifləşdirilmiş ev təsərrüfatları – fərdlərin dövlət xidmətindən (xərclərindən) yararlanması səviyyəsi barədə geniş kəmiyyət informasiyalarına ehtiyac duyulur.\nGəlirlərin gender əsaslı təhlili: gəlirlərin mənbəyində də gender faktorunun təhlili təklif edilir. Belə təhlil gəlirin vergi komponentini tədqiq edir. Bu birbaşa və dolayı vergilərin müxtəlif fərdlər və ev təsərrüfatları tərəfindən hansı miqdarda ödənilməsini əhatə edir. Gəlirlərin gender əsaslı detallaşdırılmış təhlilinin tələb etdiyi gəlir informasiyaları adətən ev təsərrüfatları arasında keçirilmiş sorğular və vergi orqanlarının sənədləri əsasında əldə edilir.\nBüdcə zamanlamasının gender yönümlü analizi (Gender-Disaggregated Analysis of the Budget on Time Use). Bu metod milli büdcə ilə ev təsərrüfatlarının fəaliyyəti arasındakı əlaqəni əhatə edir. Eyni zamanda burada haqqı ödənilməyən işlərin gender bölgüsü də öyrənilir. Hətta bu cür perspektiv qadınların daha şəfqətli cins olduğundan, məsələn, uşaqlara və ya xəstələrə baxıcılığı nəticəsində xeyli vaxt itirdiyini və real gəlir əldə etmək imkanlarının azaldığını kompensasiya etməyi də nəzərdə tutur.\nOrta müddətli iqtisadi siyasət çərçivəsinin gender təhlili: milli büdcələrin gender analizinin yekun nəticəsi “gender dəyişənləri”nin (gender variables) orta müddətli xərc planlaşdırılması modellərində nəzərə alınmasıdır. Bu yanaşma gender faktorunu gələcək büdcələrə təsir etmək məqsədilə orta müddətli iqtisadi çərçivə sənədinin əsaslandığı iqtisadi modellərə bir dəyişən kimi daxil edir. Burada gender dəyişənlərinin tətbiq edilə bildiyi detallaşdırmadan istifadə, milli gəlir hesabları ilə ev təsərrüfatlarının gəlir hesablarının inteqrasiyası, müxtəlif fərziyyələrdən istifadə kimi üsullradan geniş yararlanılır. Orta müddətli iqtisadi modelləşdirmə iki səviyyədə həyata keçirilir. ən ümumi səviyyədə bütün iqtisadiyyat modelləşdirilir ki, burada iqtisadi artım tempi, büdcə kəsiri, inflyasiya, faiz dərəcəsi və məşğulluq kimi makro dəyişənlərdən istifadə olunur. Gender-sensitiv büdcə məqsədləri üçün uyğun olan daha detallaşdırılmış səviyyədə isə çoxillik büdcə ayırmaları modelləşdirilir. Məhz burada gender göstəriciləri modelə rahatlıqla daxil edilə bilər. bu analiz növü yüksək modelləşdirmə vərdişləri və geniş iqtisadi məlumatlara çıxış imkanı tılıb edir.\nGender büdcəsi bəyanatı: hər bir hökümət yuxarıdakı alətlərin proqram və büdcəyə təsirini, habelə zəruri indikatorları əhatə edən bəyanat verməlidir. Bu bəyanat və ya hesabat hökümətin büdcə siyasətinin, proqramlarının və müvafiq maliyyə vəsaitinin gender əsaslı auditini özündə əks etdirir. Belə bir sənəd hazırlanarkən yuxarıda sadalanan metod və alətlərdən istifadə etmək olar. Gender əsaslı büdcə bəyanatı hökümətin qarşıya qoyduğu gender bərabərliyi məqsədlərinə çatılması və gender-sensitiv büdcənin təkmilləşdirilməsi yolları haqqında hesabatlılıq sənədidir.\nGender büdcəsi həssas anlayışdır və Diane Elsonun bu təhlil alətləri hər bir ölkənin informasiyalılıq səviyyəsi və hökümətin öhdəlikləri nəzərə alınmaqla spesifik kontestinə uyğunlaşdırıla bilər. (Mənbə: Elson, Diane. “Accountability for the progress of women: women demanding action”, in Progress of the World’s Women: UNIFEM Biennial Report, New York, United Nations Development Program (UNDP), 2002).\nDünya Bankının eksperti Simel Esim büdcə xərclərinin gender təhlili üçün aşağıdakı metodlardan istifadəni uyğun hesab edir: klassik iqtisadi analiz; büdcə xərclərinin təsnifatlar üzrə təhlili; intitusional təhlil – resurslardan səmərəli istifadə imkanlarının artırılması; xidmətləri çatdırma mexanizmlərinin təhlili – hökümətə alternativlər daxil olmaqla; xidmətlərin keyfiyyətinin təhlili; steykholder analizi – imkanlar və çatışmazlıqlar nəzərə alınmaqla; dövlət xərclərinin əhatə dairəsinin təhlili – ev təsərrüfatlarının davranışlarından və ayırmaların spesifikliyindən asılı olaraq; kəmiyyət metodları, o cümlədən benefisiarların qiymətləndirilməsi və yoxsulluğun qiymətləndirilməsi;\nBü gün daha geniş yayılmış metodika dövlət siyasətinin gender ekspertizasıdır. Belə ekspertiza bu və ya digər sahədə və ya proqramda aşkar və ya gizli gender aspektlərinin ortaya çıxarılmasını, buna uyğun olaraq ayrılan resursların və həyata keçirilən siyasətlərin gender bərabərliyinə təsirinin qiymətləndirilməsini nəzərdə tutur. Məsələn, Cənubi Afrikada savadsız qadınların kişilərdən çox olduğunu əsas götürərək hesab etmək olar ki, bu ölkədə böyükləri təhsilinə ayrılan büdcə vəsaitləri gender bərabərliyinin artmasına təsir edə bilər. Analoji olaraq, qadınların daha çox qeyri-formal iqtisadi sektorda işə cəlb edildiyini əsas götürərək hesab etmək olar ki, kiçik və orta sahibkarlığın inkişafına dövlət yardımından qadınlar daha çox bəhrələnə bilər. Gender-sensitiv büdcənin təhlili xərclərin (məsələn, büdcə assiqnasiyaları və ya kadr resursları), nəticələrin (benefisiarlar) və təsirlərin (təhsil və səhiyyə xidmətlərinin yaxşılaşması, vaxt amili) qiymətləndirilməsi üçün məlumatların mövcudluğunu zəruri edir. Britaniya Millətlər Birliyinin (Birlik ölkələrinin 1995-ci ildə qəbul etdikləri fəaliyyət planı - Commonwealth Plan of Action on Gender and Development - əsas tənzimləyici sənəddir) bəzi ölkələri büdcənin hazırlanmasında əsas məsul olan nazirliklərdə “gender perspektivi yanaşması”nı tətbiq edirlər. Bu halda həmin nazirlik və ya bütövlükdə hökümət büdcə ilə eyni vaxtda xərc hissəsinin gender təhlilini də aparıb təhvil verirlər. Belə gender təhlili nazirlikdən tələb edir ki, gender bərabərliyinin təminatlarının bərqərar olması üçün ayrılan xərclərin, qadınların sosial problemlərinin həlli üçün prioritet təşkil edən dövlət xidmətlərinin, qadınlarla iş üzrə dövlət qurumunun fəaliyyətinə ayrılmış xərclərin və s. dəqiq hesabatını aparsın. Bir məqamı da nəzərə almaq lazımdır ki, bəzən bərabər imkanlar, bərabər real istifadəyə gətirib çıxarmaya bilər. Bu baxımdan, gender büdcəsi mərkəzi, regional və yerli büdcə ayırmalarında qadınların fərqli sosial ehtiyaclarının nəzərə alınmasını da əhatə etməlidir. Gender büdcələşdirməsi yüksək siyasi iradə, adekvat resurslar və bacarıqlar, institusional və hüquqi baza, vətəndaş cəmiyyətinin bu sahədə yüksək məlumatlılıq səviyyəsini tələb edir. Ümumi büdcə prinsipləri olan hesabatlılıq, şəffaflıq, bərabərlik və effektivlik gender büdcəsinə də aid edilməlidir.\nGender büdcəsi anlayışının hansı ehtiyacdan irəli gələrək yarandığını da gözdən keçirmək lazımdır. Unutmaq lazım deyil ki, gender büdcəsi təşəbbüslərinin əslində ifrat praqmatikləşmiş Qərb həyat tərzinin nəticəsi olduğu barədə də arqumentlər mövcuddur. Burada qadının müəyyən mərhələdə fiziki zəifliyi onun iqtisadi proseslərdən və sosial dəstəkdən kənarda qalmasına (baxmayaraq ki, bu ölkələrin sosial müdafiə sistemi daha təkmildir) səbəb ola bilər. Bizim halımızda isə vəziyyət bir qədər fərqlidir. Belə ki, ailə ənənələrinin güclü olduğu şərq-müsəlman cəmiyyətlərində qadının iqtisadi mənada tədricindən söhbət gedə bilməz, əksinə bəzən ev təsərrüfatlarının aktiv maliyyə tənzimləyiciləri məhz qadınlar olur. Lakin bütün bunlar həssas qadın qruplarının mövcudluğunu və onların xüsusi büdcə dəstəyinə ehtiyaclarının olmasını istisna etmir. Əsas məqam ondan ibarətdir ki, gender büdcəsi ilə bağlı təşəbbüslər əsaslandırılmış ehtiyaclardan qaynaqlansın və məqsədli olsun. Ümumiyyətlə, hazırki dövrdə gender təşəbbüs- lərinə skeptik yanaşan insanlar hətta ekspertlər arasında da mövcuddur ki, bu faktın özü də ciddi araşdırma tələb edir.\nGender büdcəsinin vəzifələri: qadınların dövlət resurslarına çıxışının artırılması; dövlət büdcəsinin gender perspektivi baxımından effektivliyinin artırılması; vətəndaş cəmiyyəti təşkilatlarının, həmçinin qadın qeyri-hökümət təşkilatlarının qərar qəbulu prosesindəki rolunun aktivləşdirilməsi; alternativ büdcələşdirmə (bəzi Latın Amerikası ölkələrində QHT-lər dövlət büdcəsini geniş təhlil etdikdən sonra xərclərin gender perspektivindən yeni strukturunu tərtib etmişlər).\nGender büdcəsi təhlilinin formalaşmasına doğru atılan addımların ardıcıllığı:\n1-ci addım – milli büdcə sisteminin hüquqi, iqtisadi və təşkilati əsaslarının bu istiqamətdə təkmilləşdirilməsi\n2-ci addım – vəzifələrin formalaşdırılması: bərabər hüquqlar və bərabər imkanlar siyasətini təmin etmək üçün resursların cinsi bölgüyə uyğun bölünməsi;\n3-cü addım – informasiya toplanması: beynəlxalq və milli qanunvericilik, büdcə layihələri və büdcə icrası hesabatları, statistik və sosioloji informasiyalar\n4-cü addım – büdcənin, xüsusən sosial xərclərin cari, ortamüddətli və uzunmüddətli perspektivdə gender ekspertizası\n5-ci addım– maliyyələşmə mənbələri, büdcə ayırmalarının əsaslandırılması və büdcənin yeni tərtibatı haqqında əsaslandırılmış tövsiyyələrin formalaşdırılması.\nGender büdcəsində problematik məsələlər kimi nəzərdən keçirilməli olan qadınların maraq sahələri bunlardır: məşğulluq və işsizlik; bərəbər iş müqabilində bərabər əməkhaqqı; dövlət qərarlarının qəbulunda iştirak; ana və uşaq sağlamlığının qorunması.\n2. Gender büdcəsi ilə bağlı beynəlxalq təşəbbüslərin, bir sıra xarici ölkələrin təcrübəsinin pozitiv və neqativ tərəflərinin analizi\nÜmumiyyətlə, gender büdcəsi təşəbbüsləri hal-hazırda dünyanın 50-dən çox ölkəsində həyata keçirilməkdədir. Onlardan bəzilərini nəzərdən keçirək.\nAvstraliya. Avstraliyanın gender büdcəsi (bu ölkədə daha çox “qadın büdcəsi” alayışından istifadə olunur) dünyada ən uzunömürlüsüdür və digər ölkələrin təşəbbüsləri üçün bir növ ilham qaynağıdır. Ölkənin ilk qadın büdcəsi 1980-ci illərin ortalarında Əmək Partiyasının (Labour Party) iqtidara gəlməsindən sonra bərqərar edildi. Elə ilk mərhələdə də, bu təşəbbüs həm federal, həm də ştat büdcələrini əhatə etdi. Avstraliyanın qadın büdcəsi hökümət daxilində hazırlanan sənəddən və gedən proseslərdən ibarət idi. Bu proses hökümətdə gender menecment mexanizmi tərəfindən koordinə edilir ( əsas aktivistlər “femokrat”, yəni feminist bürokratlar adlanırdı), bu işdə digər nazirliklər də iştirak edirdi. Gender büdcəsi 300 səhifədən ibarət ümumi metodologi- yalar əsasında hazırlanan büdcə təhlili sənədindən və bunun əsasında hazırlanmış sadələşdrilmiş nəşrlərdən ibarət idi. Ümumiyyətlə, Avstraliyanın qadın büdcəsi təşəbbüsü ştatlar səviyyəsində tam icra edilməməsi və real siyasətə az təsir etməsi istiqamətində ciddi tənqidlərə məruz qalır.\nRusiya. Rusiya Federasiyasında gender büdcəsi təşəbbüsləri 2002-2003-cü illərdə bir sıra qadın təşkilatları tərəfindən gündəmə gətirilmişdir. İlkin dövrdə beynəlxalq təcrübə öyrənildikdən sonra 2004-2006-cı illərdə UNİFEM-in dəstəyi ilə “Rusiyada gender büdcəsi” layihəsi reallaşdırılmışdır. Layihənin məqsədi belə olmuşdur – milli (Rusiya Fedrasiyası) və regional (pilot region - Komi Respublikası) səviyyədə büdcə vəsaitlərinin bölgüsü ilə bağlı dövlət qərarlarının qəbulunda qadınların iştirakının artırılması. Bu layihənin əsas məziyyətlərindən biri o olmuşdur ki, bu Rusiyada geniş miqyaslı büdcə-vergi islahatlarının aparılması, o cümlədən sosial sahədə bir sıra səlahiyyətlərin regionlara verilməsi ilə eyni vaxta təsadüf etmişdir. Rusiyada qəbul edilən metodologiyaya əsasən gender büdcəsi – bir tərəfdən, sosial siyasətdə sosial-iqtisadi nemətlərin əsas benefisiarlarının maraqlarını nəzərə almaqla dövlət büdcəsinin gəlir və xərclərinin maliyyə-iqtisadi təhlilidir. Digər tərəfdən isə gender büdcəsi gender yanaşmasını iqtisadiyyatda və siyasətdə mühüm prinsipə çevirməyə xidmət edən müxtəlif alətlərin, mexanizmlərin, proses və institutların məcmusudur. Bu öz özlüyündə ayrıca bir idarəetmə texnologiyası alətidir. Onun tətbiq sahəsi dövlət proqnozları, proqram və planları, dövlət büdcəsi və dövlət sosial sığorta fondlarıdır. (Mənbə: Глебова Л.Н., статс-секретарь, заместитель Министра здравоохранения и социального развития Российской Федерации. 6-я Европейская конференция министров по вопросам равенства между мужчинами и женщинами "Права человека и экономические проблемы в Европе – гендерное равенство", 8-9 июня 2006 г., Стокгольм, Швеция). Rusiyada işlənib hazırlanan metodologiyaya əsasən gender büdcəsinin əsas elementləri bunlardır:\n- Tərif (definisiya) – cinslər arasında bərabər hüquqlar və bərabər imkanlar əsas götürülərək hazırlanan dövlət büdcəsinin yeni məqsədli-proqram variantı\n- Obyekt – büdcənin sosial xərcləri və büdcədənkənar dövlət sosial sığorta fondları\n- Şərt – gender əlamətləri, cins və yaşa görə fərqləndirilmiş sosial standartlar və maliyyə normativləri əsasında büdcə xərclərinin sosial təsnifatını aparmaq\n- Ölçmə bazası – qadın, kişi və uşaqların sosial problemləri barədə informasiyalar və bütün növ gender informasiyaları\n- Xüsusiyyət – gender büdcəsinin tərtibində, ekspertizasında və onun üzərində nəzarətdə QHT-in iştirakı\nFransa. Fransada 2000-ci ildə qəbul edilən Büdcə Aktı hökümətdən hər ilin dövlət büdcəsinə gender bərabərliyinin maliyyə təminatını əks etdirən ayrıca əlavənin daxil edilməsini tələb edir. Fransanın İqtisadiyyat, Maliyyə və Sənaye Nazirliyinin apardığı gender təhlilləri göstərirdi ki, 2000-ci il üçün iqtisadiyyatda məşğul olan qadınların 31%-i, kişilərin isə sadəcə 5 %-i yarım ştat işlərdə məşğuldurlar. Hesabat həm də onu göstərdi ki, yoxsulluq həddində yaşayan daha çox qadınlardır.\nFilippin. Filippin höküməti 1994-cü ildə gender və inkişaf yönümlü büdcə siyasətini təsdiqlədi ki, bu da hər bir hökümət agentliyindən onun büdcəsinin ən azı 5%-i gender və inkişaf məqsədlərinə ayırmasını tələb edirdi. Filippin Qadınlarının Rolu üzrə Milli Komissiya (NCRFW) bu təşəbbüsün önündə gələrək daha çox aktiv və dəstəkçi qadın hərəkatları ilə birgə çalışır. 1999-cu ildə isə hökümət performans əsaslı büdcələşdirmənin tətbiqinə keçdi ki, bu da 5 %-lik həddə öz təsirini göstərdi. 1995-1998-ci illərdə hesabat verən hökümət agentliklərinin sayı 19-dan 69-a çatmışdır və qadınlara ünvanlanan xərclər isə 3 dəfə artırılmışdır. Ancaq daha real hesablamalar göstərir ki, Filippində qadın və inkişaf məqsədi ilə ayırmalar 1% civarındadır və hələlik 5%-lik hədəfdən uzaqdır.\nİsveç. İsveçdə Maliyyə naziri daxil olmaqla hər bir nazir öz büdcə səlahiyyətləri çərçivəsində gender bərabərliyi məqsədləri və hədəfləri işləyib hazırlayırlar. Hər il hökümətin büdcə qanununa uyğun olaraq iqtisadi resursların kişilər və qadınlar arasında necə paylandığını göstərən xüsusi hesabat hazırlayır. İsveç ÜDM-in 2%-ni uşaq problemlərinin həllinə sərf edir və qadınların məşğulluq səviyyəsinə görə Avropada birinci yeri tutur. İsveçlə yanaşı digər Nordic ölkələri də (Finlandiya, Norveç, Danimarka, İslandiya) xüsusən “Gender büdcəsi 2004-2006” təşəbbüsü çərçivəsində gender büdcəsinin təhlili, qadınların iqtisadi aktivliyi istiqamətində xeyli işlər görmüşlər. Bu çərçivədə aparılan sorğuları, keçirilən treninqləri və hazırlanan modelləri xüsusi qeyd etmək lazımdır.\nTanzaniya. Tanzaniya Gender Şəbəkəsi Proqramı (TGNP) beynəlxalq miqyasda çox uğurlu vətəndaş cəmiyyəti təşəbbüslərindən hesab olunur. Yarandığı vaxtdan keçən 3 il ərzində Proqram milli planlaşdırma və resurs bölgüsünün qadın və kişilərə, eləcə də gənc və yeniyetmələrə təsirini qiymətləndirmişdir. Ölkənin Maliyyə Nazirliyi TGNP-ni səhiyyə, təhsil, su təchizatı, kənd təsərrüfatı, icmaların inkişafı və yerli idarəetmə daxil olmaqla altı büdcə sahəsində gender təhlilini aparmaq üçün məmurların bilik və bacarıqlarının artırılması işinə cəlb etmişdir. Daha sonra aparılan təhlillər göstərdi ki, ana və uşaq sağlamlığı sahəsində həyata keçirilən layihələr daha çox beynəlxalq donorlardan, yəni xarici maliyyələşmə mənbələrindən asılıdır.\nBöyük Britaniya. Bu ölkədə Qadın Büdcə Qrupu (WBG) 1989-cu ildən aktivdir və büdcə ilə bağlı nəşrlərin hazırlanması, gender büdcəsi ilə bağlı məsələlərin gündəmə gətirilməsi kimi məsələlərlə məşğuldur. WBG daha çox tədqiqatçıların, qadın təşkilatları və həmkarlar ittifaqları üzvlərinin təmsil olunduğu qeyri-rəsmi “think-tank”dir. Onun fəaliyyəti əsas etibarilə qadınlar üçün tam əlverişli olmayan vergi və sosial müdafiə sisteminin dəyişdirilməsinə, həmçinin qadınların qərar qəbulunda rolunun artmasına yönəlib. Onu da qeyd edək ki, Britaniyanın Maliyyə Nazirliyi gender büdcəsi yanaşmasından istifadə barədə öhdəçilik götürüb. Bu zaman da əsas konsultant və təhlilçi rolunda məhz WBG çıxış edir. WBG-nin gender büdcəsi təhlili göstərirdi ki, Britaniyada sosial xərclərin yalnız 8%-i bir valideynin mövcud olduğu ailələrə yönəlir ki, bunların da 95%-i qadınlardır. Eyni zamanda vəsaitlərin yalnız 57%-i gənclərə yönəlib ki, onların da 27%-i gənc qızlardır. Ölkədə bu və digər təşəbbüslər OECD-nin müvafiq sorğusundan sonra daha da (OECD questionnaire on Gender Mainstreaming, Competitiveness and Growth, October 2000) aktivləşib. Bunlarla yanaşı Kanada (alternativ şəkildə), Zimbabve, Meksika, Hindistan, ABŞ kimi ölkələrdə də vətəndaş cəmiyyəti təşkilatlarının da iştirak etdiyi gender büdcəsi təşəbbüsləri mövcuddur.\nGender büdcəsini tənzimləyən əsas beynəlxalq sənədlər bunlardır:\nUniversal İnsan Hüququları Bəyannaməsi (Universal Declaration of Human Rights)\nBMT-nin İqtisadi, Sosial və Mədəni Hüquqlar üzrə Sazişi (UN Covenant on Economic, Social and Cultural Rights)\nBMT-nin Qadınlara qarşı bütün növ zorakılıqların aradan qaldırılması haqda Konvensiyası (UN Convention on the Elimination of All forms of Discrimination against Women)\nPekin Fəaliyyət Platformu (Beijing Platform For Action)\nMinilliyin İnkişaf Məqsədləri (Millennium Development Goals)\nPekin Deklarasiyası və Fəaliyyət Platformu BMT-nin 1995-ci ildə keçirilən 4-cü Beynəlxalq Qadın Konfransında işlənib hazırlanaraq qəbul edilmişdir. Ciddi hüquqi sənəd olan Platformanın 345 və 346-cı maddələri birbaşa olaraq gender büdcəsi ilə bağlıdır. 345-ci maddə dövlət proqramları və siyasətləri üzrə büdcə qərarlarında gender perspektivinin inteqrasiyasını, eyni zamanda gender bərabərliyinin təmin edilməsi üçün hökümətlərdən adekvat maliyyələşməni tələb edir. 346-cı maddə isə hökümətlərin qadınların büdcə xərclərindən necə faydalandığının sistematik şəkildə monitorinqini aparmasını, habelə büdcənin dövlət xərclərinə bərabər çıxışa imkan verən şəkildə tərtibini nəzərdə tutur.\nPekin Platformasınının qəbulundan sonra gender büdcəsi ilə bağlı ilk təşəbbüs Cənubi Afrikada bir qrup qadın QHT-inin və parlamentarilərinin birgə komitəsi tərfindən başlanılmışdır. Bu tezliklə Uqanda, Tanzaniya, İsveçrə və Britaniyada oxşar təşəbbüslərin başlamasına səbəb oldu. Bu gün dünyada 40 belə təşəbbüs müxtəlif inkişaf səviyyəsində mövcuddurlar.\nAzərbaycanda hüquqi təminat. Azərbaycan Respublikası 1995-ci ildə BMT-nin “Qadınlara qarşı ayrı-seçkiliyin bütün formalarının ləğv edilməsi haqqında” Konvensiyasına qoşulmuş və Konvensiyanın ölkədə həyata keçirilməsi haqqında dövri hesabatları BMT-nin eyni adlı Komitəsinə təqdim edir. Milli Məclis tərəfindən 2006-cı ildə qəbul olunmuş «Gender (kişi və qadınların) bərabərliyinin təminatları haqqında» Qanunun məqsədi kişi və qadınlar üçün ictimai həyatın bütün sahələrində bərabər hüquqların təmin edilməsi və cinsi mənsubiyyətə görə ayrı-seçkiliyin bütün formalarının aradan qaldırılmasıdır. Bu qanuna görə hüquqi, təşkilati və digər mexanizmlər vasitəsilə dövlət kişi və qadınların dövlətin idarə olunmasında və qərar qəbul edilməsində bərabər təmsilçiliyinə, bərabər imkanların yaradılmasına, gender bərabərliyinin təmin edilməsinə və ayrı-seçkiliyin bütün formalarının aradan qaldırılmasına təminat verir. Qanuna əsasən gender - ictimai həyatın siyasi, iqtisadi, mədəni və digər sahələrində kişi və qadın münasibətlərinin sosial cəhətidir. Gender bərabərliyi isə qadın və kişilərin hüquq bərabərliyi və bu hüquqların həyata keçirilməsi üçün bərabər imkanlar və onların cəmiyyətdə bərabər sosial vəziyyətidir. Burada bərabər imkanlar dedikdə, insan hüquqlarının həyata keçirilməsində qadınlar və kişilər üçün yaradılan bərabər şərait və təminatlar başa düşülür.\nAzərbaycan Respublikası Nazirlər Kabinetinin 1999-cu il 20 oktyabr tarixli 170 nömrəli qərarı ilə təsdiq edilmiş “Qadın əməyinin tətbiqi qadağan olunan, əmək şəraiti zərərli və ağır olan istehsalatların, peşələrin (vəzifələrin), habelə yeraltı işlərin siyahısı” da mühüm hüquqi sənəddir. Burada iqtisadiyyatın və istehsalın müxtəlif istiqamətləri üzrə qadın əməyinin sağlamlıq səbəbləri ilə məhdudlaşdırılmalı olduğu sahələr göstərilir. Lakin əmək qanunveri-ciliyinin tez-tez pozulduğu ölkəmizdə bu Qərarın da icrasına ciddi nəzarət tələb olunur.\n15.2. Dövlət kişi və qadınların sosial təminat hüququnun həyata keçirilməsində, ünvanlı dövlət sosial yardımın və digər sosial güzəştlərin alınmasında bərabər imkanların yaradılmasına təminat verir.\nAzərbaycan Respublikası Nazirlər Kabinetinin 2000-ci il 6 mart tarixli, 33 nömrəli sərəncamı ilə tәsdiq edilmiş Azərbaycan Respublikasının Qadın Problemləri üzrə Milli Fəaliyyət Planı (2000 -2005). Bu fəaliyyət planında müvafiq 5 ildə tam həllini tapmayan və indiki dövrdə də aktuallığını itirməyən onlarla vacib tədbirlər yer almışdır. O cümlədən, “Qadın və məşğulluq” Dövlət Proqramının icrası, iqtisadi proqramlarda qadın məsləhətçilərin sayının artırılması, qadınların çalışdığı ənənəvi istehsal sahələrinin xüsusilə regionlarda bərpası, qadınlarla bağlı statistikanın təkmilləşdirilməsi və s. Lakin bu proqramda da həssas qadın qruplarının tam büdcə benefisiarına çevrilməsi və büdcənin gender təhlili məsələləri olmamışdır.\nAzərbaycan Respublikası Nazirlər Kabinetinin 1999-cu il 16 fevral tarixli 27s nömrəli sərəncamı ilə təsdiq edilmiş Gənc Ailə Proqramı (1999-2003) isə gənc qadınların sağlamlığının təmini ilə bağlı müəyyən müddəalara malik olmuşdur.\n15 Sentyabr 2006-cı ildə Nazirlər Kabinetinin 211 № li qərarı ilə “Ana və uşaqların sağlamlığının qorunması üzrə Tədbirlər Proqramı” təsdiq edildi. Bu proqramda Ailə, Qadın və Uşaq Problemləri üzrə Dövlət Komitəsinin aşağıdakı təklifləri öz əksini tapdı: Azərbaycan Respublikasının şəhər və rayonlarında ana və uşaq sağlamlığının qorunması xidmətinin fəaliyyəti üzrə monitorinqin keçirilməsi və nəticələrin təhlili; reproduktiv sağlamlıq, ana və uşaqların mühafizəsi sahəsində qanunvericilik aktlarının ÜST-nin tövsiyyələrinə uyğunlaşdı- rılması məqsədilə təkliflərin hazırlanması ; mamalıq patologiyasında yeni müalicə və diaqnostika üsullarının tətbiq olunması üçün beynəlxalq təcrübənin öyrənilməsi məqsədilə elmi-paraktik konfrans və seminarın keçirilməsi; əhali arasında sanitar-maarifçilik işinin genişləndirilməsi, reproduktiv sağlamlıq və ailə planlaşdırılması mövzusunda radio və televiziyada xüsusi verlişlərin təşkili.\nSocial Watch (Gender Equity Index)\nNüfuzlu Social Watch beynəlxalq təşkilatının 2007-ci il üzrə gender bərabərliyi indeksinə (Gender Equity Index 2007 - GEI) görə Azərbaycan 154 ölkə arasında 73-cü yeri tutmuşdur (62 balla). Ölkənin indeks üzrə mövqeyi 2004-2007-ci illərdə 2 pillə yaxşılaşmışdır. Siyahıda Azərbaycandan öncəki pozisiyanı İtaliya, sonrakı pozisiyanı isə Beliz tutur. Ermənistan isə 92-ci mövqedə qərarlaşıb və həmin ölkənin indeksi son dörd ildə 5 bənd geriləyib. Ümumiyyətlə, GEI hesablanarkən aşağıdakı indikatorlar əsas götürülür:\nSəlahiyyətlərin ötürülməsi (empowerment) – ölçmələr faizlə aparılır;\ntexniki vəzifə tutan qadınların xüsusi çəkisi;\ntop menecment və hökümətdə vəzifə tutan qadınların xüsusi çəkisi;\nparlamentdəki qadınların xüsusi çəkisi;\nnazir vəzifəsi tutan qadınların xüsusi çəkisi;\nİqtisadi aktivlik (economic activity);\ngəlirlər arasındakı uyğunsuzluq;\nümumi savadlılıq dərəcəsi;\nibtidai təhsilə cəlb edilmə dərəcəsi;\norta təhsilə cəlb edilmə dərəcəsi;\nali təhsilə cəlb edilmə dərəcəsi;\nGEI 2007 üzrə ölkə reytinqlərinə görə birinci yeri İsveç, sonuncu yeri isə Yəmən tutmuşdur. ən yüksək sıçrayışı isə Ruanda etmişdir – son 4 ildə 18 pillə. Belə ki, bu ölkədə parlamentin 48.8%-i, ümumilikdə qərar qəbuletmə vəzifələrinin isə 30%-i qadınlar tərəfindən tutulmuşdur. Ölkədə Milli Qadın Şurası və Gender Məsələlərinin Monitorinqi Ofisi formalaşdırılmışdır, qadın sahibkarlara ayrılan maliyyə vəsaitləri əhəmiyyətli dərəcədə artırılmışdır. Ruandanın situasiyası iqtisadi inkişafın ölkədə gender bərabərliyinin təminatlarını gücləndirmək üçün həlledici olmadığının sübuta yetirilməsi baxımından maraqlı nümunədir.\nBeynəlxalq Səhiyyə Təşkilatı (WHO)\nWHO bir sıra beynəlxalq öhdəliklərdən irəli gələrək öz fəaliyyətində gender yanaşmasını əsas tutur. Təşkilatın Gender Strategiyasında gender bərabərliyinin və bərabər səhiyyə xidmətlərinə çıxışın planlaşdırma və idarəetmə mərhələsində əsas götürülməsini nəzərdə tutur. Bu məsələ həmçinin plan və proqramların tərtibində, proqram büdcələşdirmədə nəzərə alınır. Qurumun strukturunda fəaliyyət göstərən Gender, Qadın və Səhiyyə Departamenti bu məsələlərdən məsuldur və koordinasiya funksiyasını yerinə yetirir.\nBeynəlxalq Səhiyyə Təşkilatının 10 faktı ?\nDünyada orta hesabla gözlənilən ömür uzunluğu kişilərə nisbətən qadınlarda 4.3 il daha çoxdur;\n2006-cı il üçün bütün dünyada HİV-ə yoluxmuş insanların 60%-nin yaşadığı Sub-Saxara regionunda həmin insanların 74%-i gənc qadınlar təşkil etmişdir;\nDünyada yaşayan qadınların 15-71%-i öz əks cinsdən olan parnyorları tərəfindən bu və ya digər səviyyədə fiziki və ya psixoloji zorakılığa məruz qalmışlar;\nTədqiqatlar göstərir ki, hər 5 qadından 1-i 15 yaşından öncə cinsi istismara məruz qalmışlar;\nÖnümüzdəki 10 ildə 100 milyon qızın 18 yaşından tez ərə veriləcəyi gözlənilir. Onların üçdə biri inkişaf etməkdə olan ölkələrin (Çin istisna olmaqla) payına düşür;\nHər il ana olan yeniyetmə qızların sayı 14 milyondur. Onların 90%-i inkişaf etməkdə olan ölkələrdə yaşayır;\nHər gün zamanında qarşısı alına bilən hamiləlik və doğum problemlərindən 1600 qadın və 10000 körpə dünyasını dəyişir;\nHamilə qadınların sadəcə 5%-nin malyariyadan effektiv müalicə imkanı var;\nZəhərli qazlardan boğulan qadınların sayı kişilərdən çoxdur;\nXərçəng xəstəliyindən hər il 750 min qadın dünyasını dəyişir;\nUNIFEM-in gender-responsiv büdcə fəaliyyəti 1996-cı ildə Cənubi Afrikadan başlayır və sonra Şərqi və Mərkəzi Afrikaya yayılmışdır. Meksikada UNIFEM Səhiyyə Nazirliyi ilə əməkdaşlıq şəklində çalışaraq nazirlik xətti ilə reallaşdırılan büdcə ayırmalarının qadınlara təsirini təhlil edirlər. Hindistanda isə Gender İqtisadi Siyasəti Məsələləri tədqiqatını-tədrisini apararaq məlumat boşluğunu doldurmağa çalışmaqdadır. İqtisadi idarəetmənin gücləndirilməsi aləti kimi UNIFEM gender-responsiv büdcəsi ilə bağlı məlumatlılığın bütün ölkələrdə artmasında maraqlıdır. Bu baxımdan təşkilat 4 istiqamətdə öz səylərini cəmləşdirib:\nbüdcə gəlir və xərclərinin daha yaxşı izlənilməsi və koordinasiyası alətlərinin inkişafı;\nbüdcənin gender analizini tətbiq etmək üçün hökümət təşkilatlarının personalına və digər maraq tərəflərinə treninqlərin keçirilməsi;\nmüəyyən regional və beynəlxalq platformalarda gender büdcəsinin təhlili ilə bağlı siyasətlərin inkişafı üçün vəkillik edilməsi;\nqadınlarla bağlı beynəlxalq sazişlərin və öhdəliklərin yerinə yetirilməsində hesabatlılıq mexanizmlərinin, habelə uğurlu təşəbbüslərlə bağlı informasiya mübadiləsi mexanizmlərinin inkişafı.\nUNIFEM Hindistan, Braziliya, Meksika, Ekvador, Kenya və Seneqalda da gender büdcəsinin öyrənilməsi və uyğun öhdəliklərin icrası ilə bağlı aktiv şəkildə layihələr icra edir. Bunun nəticəsidir ki, Hindistanda 2005-2006-cı büdcə ilində 18 dövlət təşkilatı gender hesabatı hazırlamışdır. Meksikada isə hökümət 2003-cü il büdcəsinin 0.85%-ni gender bərabərliyinin təminatlarının möhkəmləndirilməsinə yönəltməyi öhdəsinə götürmüşdür. Misirdə isə UNIFEM həmin ölkədəki Milli Qadın Şurası ilə birgə 1997-2002-ci illəri əhatə edən 5 illik planlaşdırma dövrünə nisbətən, 2002-2007-ci illərdə gender yönümlü proqramlara xərclərin 2 dəfə artmasına nail olmuşdur.\nYuxarıda bir sıra uğurlu və ya uğursuz beynəlxalq təcrübələr açıqlanmışdır. Lakin bir məsələni xüsusi vurğulamaq istərdik. Gender probleminin müxtəlif aspekti, o cümlədən iqtisadi apekti ilə bağlı beynəlxalq anlayışlar və təcrübələr Azərbaycana tam olduğu kimi transformasiya edilməməlidir. Çünki bu anlayışların bir çoxu elə beynəlxalq miqyasda mübahisəlidirlər və tətbiqi tərəfləri zəifdir. Habelə burada milli və dini amilləri, ailə ənənlərimizin müsbət və üstün tərəflərini nəzərdən qaçırmaq olmaz. Ancaq düşünülmüş şəkildə faydalı beynəlxalq təşəbbüslər- də iştirak da vacibdir.\nTəqribən 200 dünya dövlətindən yalnız 12-nin dövlət və ya hökümət başçısı qadındır.\n2004-cü ildə Avropa Birliyində bütün firmaların 23%-nin sahibləri qadınlar olmuşdur.\nILO-nun hesablamalarına görə dünyadakı 550 milyon aşağı əmək haqqı ilə çalışan işçilərin 330 milyonu və ya 60%-i qadınlardır.\n2006-cı ildə dünyada qadın və kişi işçilər arasında eyni işə görə əmək haqqı fərqi 30-40% olmuşdur.\nAzərbaycanda 2004-2006-cı illərdə qadınların trafikinqi ilə məşğul olan 700-ə yaxın insan cinayət məsuliyyətinə cəlb edilmişdir.\nÖlkədəki qadın sahibkarların çoxu ölkənin Bakıdan kənar regionlarında fəaliyyət göstərir.\nBütün bu təşəbbüslərə Dünya Bankının bir sıra digər beynəlxalq və regional maliiyə təşkilatları ilə birgə qəbul etdiyi Gender Fəaliyyət Planını və gender faktorunun sosial qiymətləndirilməsi alətlərini də əlavə etmək lazımdır. Həmin qiymətləndirmə alətləri ilə maraqlananlar daha ətraflı məlumatı aşağıdakı link vasitəsilə əldə edə bilərlər:\n3. Azərbaycan cəmiyyətində qadınlar


Yeni cerime mubahiselerine son qoyuldu - Azadliq Xeber\nYeni cerime mubahiselerine son qoyuldu\n2017-02-17T20:00 xeber – Yol polisinin cərimələr haqqında yeni qaydaları sosial şəbəkələrdə müzakirələrə səbəb olub. Xüsusilə, 12 yaşa kimi olan uşaqların avtomobildə gedən zaman xüsusi oturacaqlarda oturması məsələsi sürücülər tərəfindən birmənalı qarşılanmayıb. Belə ki, sosial şəbəkə istifadəçiləri qanunun düzgün olmadığını, arxa oturacaqda kifayət qədər böyük olan 10-12 yaşlı uşaqlar üçün xüsusi oturacaqdan istifadənin və buna görə cərimənin düzgün olmadığını qeyd ediblər.\nSputnik / Aleksandr Utkin12 yaşadək uşaqlar üçün avtomobildə xüsusi oturacaq olmalıdırmı?\nSputnik Azərbaycan-ın əməkdaşı məsələ ilə bağlı Respublika Baş Dövlət Yol Polis İdarəsinin İctimai Əlaqələr şöbəsinin rəisi Kamran Əliyevə müraciət edib. O bildirib ki, uşaqlar üçün oturacağın quraşdırılması minik avtomobillərinin qabaq oturacaqları üçün mütləq şəkildə nəzərdə tutulur. Minik avtomobilində uşaqlar üçün xüsusi oturacaq olmazsa, 12 yaşa kimi olan uşaqların daşınmasına görə inzibati məsuliyyət var. Sürücü ona görə 3 bal və 60 manat cərimə olunur”.\n“Amma arxa oturacaqda uşaqların xüsusi oturacaqlarda daşınmaması üçün xüsusi cərimə tətbiq edilə bilməz. Bu qayda qanunvericilikdə mövcud deyil, sadəcə tövsiyə xarakteri daşıyır ki, kimsə öz uşağının təhlükəsizliyini təmin etmək istəyirsə, arxa oturacaqda da uşaqlar üçün xüsusi oturacaqlar quraşdırsınlar. Təkrar edirəm, arxa oturacaqda uşaqlar üçün xüsusi oturacaqların quraşdırılmaması ilə bağlı heç bir cəza nəzərdə tutulmur və bununla bağlı sürücü məsuliyyətə cəlb edilə bilməz” — K. Əliyev vurğulayıb.


Fuad Qəhrəmanlı Selcanla bağlı yazdı: "Övladlarıma çırtma da vurmamışam" - Medianews\nNəşr edilib: 2019/09/22 23:33 Rubrika: Baxış sayı: 1369 Müəllif: Turan\n“Məqsədli şəkildə mənim ” ujas” filmlərindəki kimi amansız, sümük qıran, qana susamış obrazımı yaratmağa çalışırlar”\nF.Qəhrəmanlı yazıb ki, qızı Selcanın bu yazısına səbəb, onun Əli Kərimlinin qadın hüquqları ilə bağlı tədbirdə iştirakına dair bir statusun altında istehza xarakterli rəy yazmasına etiraz edib, silməsini istəməyi olub: “Bu rəyi sildikdən sonra, o mənim təkidimə məlum yazı ilə reaksiya verib. Bu mövzuda yazanların bəziləri məqsədli şəkildə mənim ” ujas” filmlərindəki kimi amansız, sümük qıran qana susamış obrazımı yaratmağa çalışırlar. Əslində, bu ifadənin meydana çıxmasına səbəb 5 il öncə mübahisə zamanı, stolun üstündəki nəlbəkini atmağım olub. Bu zaman tam təsadüfən nəlbəki balaca qızımın ayağına dəydi. Buna görə mən çox peşiman oldum və bu olaya görə çox üzüldüm.\nF.Qəhrəmanlı həmçinin qeyd edib ki, qızı Selcanın məlum yazısına baxmayaraq, övladlarına münasibəti dəyisməz olaraq qalacaq: “Ancaq nə baş verir, bir dəstə adam sanki Bastiliyanı alırmış kimi dur demədən üstümə hücum çəkməklə məşğuldur. Niyə ata ilə övlad arasındakı bir anlaşmazlığı belə şövqlə dərinləşdirir, ölkənin əsas problemi kimi təqdim etməyə çalışırsınız. Selcanamı acıyırsınız? Qətiyyən, o zaman cavab verin, niyə ötən il qəbul olunduğu ali məktəbə getməyə pul tapa bilməyəndə, atası siyasi məhbus olan imkansız bir uşağın təhsil almasına indiki kimi yardım etmirdiniz? Niyə belə bir intellektli qız üçün kecrilən yardım kampaniyasına ən azı çağırışlar yazaraq dəstək olmadınız? Selcan sizlərin etinasızlığı üzündən ortada tək qaldı. Ancaq bu gün olduğu kimi sabah da onun qayğılarında, problemlərinin həllində yanında olacaq atası ilə arasına girərək həm də ona qarşı pislik etdiyinizin fərqində deyilsinizm? Sizi Selcanın taleyi yox, mənə, mənsub olduğum təşkilata, onun liderinə qarşı kin küdurət birləşdirir və hərəkətə gətirir. Kimlərdir Selcan mövzusuna cuman bu “gerilla savaşçıları”? Mənim iqtidarı kəskin tənqidlərimə görə qisas almaq üçün fürsət gözləyən iqtidar mediası, müxalifətdə olub müxalifətçilik edə bilməyə cəsarəti çatmayanlar və buna görə də mübarizə aparanlar qarşısında aşağılıq kompleksi duyanlar və feminist, anarxist, neoliberal, kosmopolit düşüncə ilə milli kimliyimizə qarşı asilik edən, savaş açanlar. Bir də bu kütləvi psixoza uyub, zorakılığı pisləməklə özünü cəmiyyətə mütərəqqi, müasir kimi təqdim etməyə calışan ancaq içi Məmmədhəsən olanlar”.\n“Bu gün linc edib məhv etmək istədiyiniz Fuad Qəhrəmanlının istefası sizə nə qazandırdı?” deyə sual edən AXCP sədrinin eks müavini istefası barədə də yazıb: “Məgər mən prezidentliyə namizədəm ki, apracağım siyasətə görə bu qədər narahatsınız? Mənim partiyada boşalan yerimdə nə oturmağa kabinet, nə də ki, vəzifə imtiyazları var. Orada ancaq həbs olunmaq riski, daim təqib edilmək, hər an rejimin qəzəbinə gəlmək təhlükəsi var. Sizinləyəm, hansı birinizin cəsarəti çatar gəlib mənim boşalmış yerimdə durmağa, iqtidarın düsməncəsinə davrandığı Əli Kərimlinin silahdaşı olmağa?…”


Sabir Rüstəmxanlı “Media forum” saytına təbrik göndərdi - Media Forum\nSabir Rüstəmxanlı “Media forum” saytına təbrik göndərdi\n2014-12-04 - 14:39:00\nVətəndaş Həmrəyliyi Partiyasının sədri, Milli Məclisin deputatı Sabir Rüstəmxanlı “Media forum” saytının 10 yaşını təbrik edib. Baş redaktor Azər Qaraçənliyə və saytın kollektivinə ünvanlanan məktubda deyilir:\n- “Media forum” ölkəmizin onlayn media məkanının hələ bu qədər genişlənmədiyi bir zamanda meydana gəlib. İlk gündən bu qurum xəbər bazarında öz dəst-xətti ilə seçildi. Geniş oxucu auditoriyası qazanmaq üçün heç vaxt informasiya manipulyasiyasına getməyən, şou xəbərdən, ucuz reytinq qazanmaqdan uzaq bir xətt tutan “Media forum” qısa zamanda bəlli oxucusunu topladı. Bu oxucu auditoriyası intellektlərdən, ziyalılardan ibarətdir.\nBu günün özündə də “Media forum” geniş oxucu auditoriyasına deyil, intellektli oxucuya ünvanlanıb. Bu sayt dəyərləri qoruyur, çiy, bişməmiş xəbərləri tələskənliklə oxucuya təqdim etmir, xəbər bazarında gecikməyi qeyri-peşəkarlıqdan, yanlış xəbər yaymaqdan üstün tutur.\n“Media forum” həm də xəbər dili ilə tamamilə fərqlənən bir saytdır. Daim Azərbaycan dilinin incəliklərinə, ədəbi dilin normalarına sadiqlik göstərən bu saytın redaktorlarının peşəkarlığı hər oxunan xəbərdə, xəbərin hər sətrində hiss olunur.\nƏziz Azər bəy! Sizi təbrik edir və bu dəst-xəttinizi qorumağınızı, xəbər siyasətinizdəki sanbalınızla daim nümunə olmağınızı və Azərbaycanın yeni media məkanında həmişə seçilməyinizi arzu edirəm.


10:04 22.01.2021 51\nMilli.Az bildirir ki, bunu Trend-ə Ailə, Qadın və Uşaq Problemləri üzrə Dövlət Komitəsinin Regional mərkəzlərlə iş şöbəsinin baş məsləhətçisi Zülfiyyə Sadıqova deyib.\nOnun sözlərinə görə, Ailə, Qadın və Uşaq Problemləri üzrə Dövlət Komitəsi, ASAN Könüllüləri Gənclər Təşkilatı və BMT-nin Uşaq Fondunun (UNİCEF) Gəncə şəhərində, Goranboy, Ağdam və Tərtər rayonlarında birgə həyata keçirdiyi "Fövqəladə hallarda uşaq müdafiəsi" layihəsi çərçivəsində 3-18 yaşlı uşaq və yeniyetmələrin, onların analarının psixo-emosional vəziyyəti ilkin olaraq qiymətləndirilib. Qiymətləndirmə zamanı məlum olmuşdur ki, uzun illər müharibə ərazisində yaşayan insanlar bu vəziyyətə qismən adaptasiya olunublar. Müharibə zamanı mərmi atışlarının, ölümlərin, dağıntıların bilavasitə şahidi olan uşaqlarda, eləcə də böyüklərdə daha çox itirmək qorxusu yaranıb, həyəcanlılıq səviyyəsi artıb, bir çox hallarda isə psixoloji travmanın fəsadları müşahidə olunub. Eləcə də həyat tərzinin pandemiya şəraitinə uyğunlaşdırılması, bəzi kəndlərdə uşaqların onlayn təhsilə qoşulma imkanlarının məhdud olması uşaq və yeniyetmələrin təlim fəaliyyətindən geri qalmasına səbəb olmaqla yanaşı, öz yaşıdları ilə davamlı ünsiyyət saxlamasına, bölüşməsinə maneələr yaradıb. Bütün bu hallar da uşaq və yeniyetmələrin psixo-emosional vəziyyətinə mənfi təsir göstərir:\nXəbərin mənbəyi: https://news.milli.az/society/915659.html\nHərbi çevriliş baş tutmadı: Nikol Paşinyan öldürüləcək? - SUİ-QƏSD PLANI...\nXocalı soyqırımı ilə bağlı nadir FOTOLAR\nİlham Əliyev sülhməramlıları tənqid edib: Razılaşma pozulur...\nBakı-Qazax yolunda 30 maşın toqquşub - DƏHŞƏTLİ QƏZA / VİDEO\nBakıda 8 nəfər yıxılaraq xəsarət alıb\nABŞ-dan İran açıqlaması: Sanksiyaları yumşaltmayacağıq!


Mərhum polkovnikin 5 yaşlı qızından prezidentə və birinci vitse-prezidentə müraciət (VİDEO) » Qaynarinfo.az\nMərhum polkovnikin 5 yaşlı qızından prezidentə və birinci vitse-prezidentə müraciət (VİDEO)\n2016-ci ilin oktyabr ayının 27-də Cəlilabad rayon Günəşli kəndindən olan polkovnik-leytenant Miriyev Telman Mirbaba oğlu hərbi poliqonlardan birində praktiki məşqlər zamanı təhlükəsizlik qaydalarının pozulması nəticəsində faciəvi şəkildə həlak olmuşdu.\nQaynarinfo xəbər verir ki, mərhum zabitin ailəsinin arzusu Telman Miriyevə Milli Qəhraman adının verilməsidir. Amma ona, bu gün nəinki Milli Qəhraman, heç şəhidlik statusu da verilməyib.\nMərhumun anası Xanımgül Miriyeva bir müddət əvvəl prezident İlham Əliyev, Azərbaycanın birinci vitse-prezidenti Mehriban Əliyeva, müdafiə naziri, general-polkovnik Zakir Həsənova müraciət edərək şəhidlik statusunun verilməsini xahiş etmişdi: "Oğlumun yas mərasimində iştirak edən zabit yoldaşları dedi ki, Telman Miriyevə nəinki şəhid, Milli Qəhraman adı verilməlidir. Amma təəssüflər olsun ki, 18 il xidmətindən sonra Vətən yolunda faciəli şəkildə dünyasın dəyişən oğlum Telmana heç şəhidlik statusuda verilməyib. Nəyə görə bunu etmirlər? Mən dəfələrlə müvaffiq qurumlara müraciət etsəm də bu hələdə öz həllini tapmayıb”.\nBu günlərdə isə polkovnikin 5 yaşlı qızı Zeynəb ölkə başçısına və birinci vitse-prezidentə video-müraciət edib. O, atasına şəhidlik statusu verilməsini xahiş edib:\n"Mənim atam Miriyev Telman Mirbaba oğlu 2016-cı ildə təlim zamanı şəhid olub. Atam şəhid olanda mənim 4 yaşım var idi. Bəlkədə çoxları elə fikirləşə bilər ki, 4 yaşlı uşaq ata yoxluğunu hardan bilə bilər. Atam mənim canım idi. Mən onunla nəfəs alırdım. Atamın şəkillərinə baxıb özümü təsəlli edirəm. Atamın iş yoldaşları mənə onun qəhrəmanlıqlarından, Aprel döyüşlərində necə döyüşdüyünü danışırdı. Atam bir qəhrəman idi, vətənini çox sevirdi. Deyirdim "ata nə olar bir gün mənimlə evdə qal" deyirdim. Amma deyirdi ki, "yox qızım qala bilmərəm, mən hərbçiyəm, gedib vətənimizi qorumalıyam". Atam vətən yolunda şəhid oldu. Bu günə qədər ona şəhidlik statusu verilməyib. Prezidentimiz İlham Əliyev ona medal verib. Cənab prezidentimiz İlham Əliyev, birinci vitse-prezident Mehriban Əliyava, cənab nazir, sizdən xahiş edirəm ki, atama şəhidlik statusu verilsin. Mən də bütün uşaqlar kimi atamın yanımda olmasını istəyirəm, amma bilirəm ki, bu mümkün deyil. Hər gün televiziora baxıram, bütün şəhidlərin adını çəkirlər. Amma mənim atamın adını çəkmirlər. Mənim atam da bütün şəhidlər kimi vətən uğrunda canından keçib. Sizdən xahiş edirəm, atama şəhidlik statusu verilməsinə kömək edəsiniz".\nQeyd edək ki, Telman Miriyev 1981-ci ildə iyul ayının 19-da Cəlilabad rayon Günəşli kəndində anadan olub. Orta məktəbi bitirdikdən sonra C.Naxçıvanski adına məktəbdə, daha sonra isə Hərbi Akademiyada oxuyub. Zabit kimi ilk olaraq Gəncə şəhərində N saylı hərbi hissədə işə başlayıb. Sonra Amerikada kurs keçib. Ölümünə qədər isə Ağdam, Bərdə və Bakıda xidmət edib, 2016-ci ildə Aprel döyüşlərində fəal iştirak edən zabitlərimizdən biri olub. Mərhum zabitimiz 25 iyun 2014-cü ildə mayor rütbəsində prezident İlham Əliyevin sərəncamı ilə Azərbaycan Respublikasının müstəqilliyinin, ərazi bütövlüyünün qorunub saxlanılmasında xüsusi xidmətlərinə, xidməti vəzifələrini və hərbi hissənin qarşısında qoyulmuş tapşırıqları yerinə yetirərkən fərqləndiklərinə, hərbi təhsil sahəsində xidmətlərinə görə "Vətən uğrunda” medalı ilə təltif edilib.\n2986 0 5 0\nDİN şəhidlərin ruhuna hörmətsizlik edən gənci araşdırır (VİDEO)


Şuradan AZƏRTAC-a bildiriblər ki, iclasda Azərbaycan Prezidentinin “Məhkəmə-hüquq sistemində islahatların dərinləşdirilməsi haqqında” 2019-cu il 3 aprel tarixli Fərmanından irəli gələn vəzifələr müzakirə olunub.\nİclasda çıxış edən Şuranın sədri, ədliyyə naziri Fikrət Məmmədov Prezident İlham Əliyevin rəhbərliyi ilə ölkəmizdə insanların rifahının yaxşılaşdırılmasına yönələn hərtərəfli sosial-iqtisadi islahatlar barədə məlumat verib, ədalət mühakiməsinin səmərəliliyinin artırılması üzrə mütərəqqi tədbirlərə toxunub. Nazir xüsusilə ötən il dövlətimizin başçısının təşəbbüsü ilə məhkəmə icraatının sadələşdirilməsi və təkmilləşdirilməsinin, o cümlədən elektron icraat mexanizminin yaradılmasının əhəmiyyətini bildirib. Azərbaycan Prezidentinin yüksək etimadı ilə aparılmış təyinatlar nəticəsində hakim vakansiyalarının əksəriyyətinin, habelə ali və apellyasiya məhkəmələrinin bütünlüklə komplektləşməsinin süründürməçilik hallarının qarşısının alınmasına, işlərə vaxtında və daha keyfiyyətlə baxılmasına xidmət etdiyi vurğulanıb.\nİclasda məhkəmə islahatlarının dərinləşdirilməsi barədə proqram xarakterli Fərmanın imzalanması ilə bu sahədə islahatların keyfiyyətcə yeni mərhələyə keçdiyi bildirilib, onun məhkəmə-hüquq orqanlarının fəaliyyətinin müasir tələblər səviyyəsində qurulması üçün “yol xəritəsi” olduğu, nəzərdə tutulmuş tövsiyə və tapşırıqların dərhal icrasına başlanıldığı diqqətə çatdırılıb.\nQeyd edilib ki, əhalinin, xüsusilə ölkənin iqtisadi inkişafında mühüm rol oynayan sahibkarların məhkəməyə müraciət imkanlarının asanlaşdırılması məqsədilə yeni məhkəmənin təşkili, vahid məhkəmə təcrübəsinin formalaşdırılması, cəza siyasətinin humanistləşdirilməsi və cinayətlərin dekriminallaşdırılması barədə işlərin davam etdirilməsi, hakimlərin və məhkəmə işçilərinin sosial müdafiəsinin gücləndirilməsi, məhkəmələrin infrastrukturu və təchizatının yaxşılaşdırılması, “Elektron məhkəmə” informasiya sisteminin tətbiqi, habelə hakim ştatlarının sayının 200 vahid artırılması ilə bağlı tövsiyə və tapşırıqlar ölkəmizdə məhkəmə sisteminin inkişafına əsaslı təsir göstərəcək.\nMəhkəmə fəaliyyətinə kənar müdaxilənin qarşısının alınması mexanizmlərinin təkmilləşdirilməsi və bununla bağlı məsuliyyət tədbirlərinin gücləndirilməsi barədə qarşıya qoyulan vəzifənin məhkəmə hakimiyyətinin müstəqilliyinin gücləndirilməsinə xidmət etdiyi bildirilib. Hakimlərin fəaliyyətlərində ədalət, qanunçuluq, qərəzsizlik, aşkarlıq, hər kəsin qanun qarşısında bərabərliyinin təmin olunması və ədalət mühakiməsinin digər prinsiplərinə dönmədən əməl edilməsinin vacibliyi vurğulanıb.\nMəhkəmə-Hüquq Şurasında çıxış edən Ali Məhkəmənin sədri Ramiz Rzayev dövlətimizin başçısının həmin Fərmanının məhkəmə sistemində islahatlara vüsət verdiyini vurğulayıb, hüquqi yanaşmanın sabitliyinin təmin edilməsi və vahid məhkəmə təcrübəsinin formalaşdırılması, bu sahədə müvafiq mexanizmlərin işlənilməsinin xüsusi əhəmiyyətini bildirib.\nİclasda hakimlərin müstəqilliyinin təmin edilməsi, onların fəaliyyətinə müdaxilə və digər neqativ halların aradan qaldırılması məqsədilə “qaynar xətt” yaradılması, hakimlərin və məhkəmə sədrlərinin peşəkarlıq səviyyəsinin qiymətləndirilməsi işinin təkmilləşdirilməsi, ədalət mühakiməsinin həyata keçirilməsində aşkarlığın və qərəzsizliyin təmin edilməsi məqsədilə məhkəmə qərarlarının elektron dərci, işlərin elektron bölüşdürülməsi, qeyri-prosessual münasibətlərin yolverilməzliyinin təmin olunması üzrə mütəmadi monitorinqlərin keçirilməsi barədə konkret tapşırıqlar verilib.\nBu məqsədlə Şurada informasiya və kommunikasiya texnologiyaları, habelə məhkəmə monitorinqi sektorlarının yaradılması qərara alınıb. Ədalət mühakiməsinin səmərəliliyinin artırılması və məhkəmə fəaliyyətinin təkmilləşdirilməsi üzrə müvafiq qanun layihələrinin aidiyyəti orqanlarla birgə işlənilməsi məqsədilə işçi qrupu yaradılıb, əhatəli tədbirlər planı hazırlanaraq qəbul olunub.\nİclasda çıxış edənlər, o cümlədən vətəndaş cəmiyyəti nümayəndələri Fərmanın qarşıda mühüm vəzifələr qoyduğunu vurğulayıb, dövlətimizin başçısına məhkəmə hakimiyyətinin inkişafına verilən mühüm önəmə görə dərin ehtiramlarını bildiriblər.


Psixoloq: "Seksdə uyğun gəlməyəndə insanın həyat yoldaşına marağı itir" – MÜSAHİBƏ - xanimlar ucun qadin xeberleri\n"Seksual tərbiyə Azərbaycan məktəblərində çox vacibdir"\nMinval.info bildirir ki, kvant psixoloqu Gülnara İnanc Modern.az saytına geniş müsahibə verib. Onunla söhbəti təqdim edirik:\nBu sahə insanın problemlərini onun bədənində yox, kənarda axtarır. Daha doğrusu, problemlərin insanın cismində yox, ruhunda axtarılmasını öyrənən sahədir. Bu, ilahi elmlərə, ilahi varlığa inananlar üçün daha yaxşı qavranılan bir istiqamətdir.– Siz özünüz başınıza nə gələcəyini bilirsiniz?\n– Əvvəla düşünmək lazımdır ki, uşaq hansı ailədə böyüyüb və ailə münasibətləri necə olub. Səbəblərdən biri budur. Uşaq ailədə hansı münasibətləri görübsə, onu ideallaşdırır, o cür ailə axtarır. Qız atası kimi ər, oğlan da anası kimi qadın axtarır. Və ya qorxur ki, atası kimi ər ya da anası kimi qız tapacaq. İkincisi isə münasibətlər pisdirsə, uşaq üsyan edərək "mən bu cür ailə istəmirəm" deyir. İnsan da üsyan etdikcə, qarşısına elə o cür ailə çıxacaq. Geştald psixologiyada deyilir ki, hər bir şey – bütün komplekslər, problemlər uşaqlıqda gizlənib.\nKvant mexanikası qeyri-müəyyənlik prinsipinə əsaslanır. Siz dediyiniz ilahi qanunlar isə mütləqlik prinsipi deməkdir. Yəni, kvant fizikası ilahi qanunlara tabe deyil. Bəs necə olur ki, siz kvant şüurunu ilahi qanunlarla izah edirsiniz?\nİki versiya təklif olunur. Birincisi odur ki, həyatımı fikirlərimlə özüm yaradıram. İkincisi isə, mən yaranmış variantlardan birini seçirəm. Tale yolları da sonsuzluğa qədərdir, bunu Allah seçir. Mənim sonsuz sayda seçim, tale yollarım var. Taleni qismət etmək üçün o yollardan birini seçirəm. Tale ilə qismətin də fərqi budur. Bu hal nağıllarda da qeyd olunub. Məsələn, "it hürən tərəfə, yoxsa işıq gələn tərəfə" deyirlər. Bu seçim bizdədir. Bu seçimi bizim əvəzimizə heç bir ilahi qüvvə həll etmir.\nÇox maraqlı tədqiqatlar var ki, bunlardan biri də su ilə bağlıdır. Suya "pis və ya yaxşı" nəsə deyirsən, o donanda bütün strukturu dəyişir. Məsələn, mən bir stəkan suya "pis" desəm, o donanda, strukturu pis olur. "Yaxşı" deyiləndə isə strukturu nizamlı olur.\nO problem cütlüklərdə ayrı-ayrılıqda yaranıb, sonra onlar birləşəndə problemlər böyüyüb. Alimlər də sübut edib ki, kainat fikirlərdən ibarətdir. Mən neqativ düşünürəmsə, neqativ, pozitiv düşünürəmsə, pozitiv yaşayıram. Yəni, mən səhər durub "nə bədbəxtəm, yenə maaş verilməyib" və ya başqa neqativ şeylər desəm, gedib mənfi məqamlarla rastlaşacağam. Əgər səhərimi açıb "mən zənginəm, mən uğurluyam, mən xoşbəxtəm" desəm, o zaman müsbət şeylər qarşıma çıxacaq. Bilirsiniz niyə? Axı kainat bizimlə danışır, o insanların, hadisələrin vasitəsi ilə bizimlə həmsöhbət olur.\nPozitiv düşünmək və özünü əsl mənada pozitiv hiss etmək çox vacibdir. Yalandan "mən xoşbəxtəm, təmizəm" deyib, ağlıma qara-qura fikirlər gəlirsə, bu zaman mən xoşbəxt olmayacağam. Yəni o xoşbəxtliyi hiss etməliyəm.\n– Alternativ psixologiya deyilən bir sahə var. Bura həm psixologiya, həm də parapsixologiya daxildir. Mənim təlimlərimə dindarlar da gəlir. Maraqlıdır ki, mənim dediklərimi din də rədd etmir, əksinə qəbul edir. Qərbdə parapsixologiyanı da qəbul edirlər. Parapsixologiya, psixologiya, kvant şüuru – bu sahələr hamısı bir birinə çox yaxındır. Sərhədləri bir birinə keçir. Başa düşək ki, hər şeyi ruh formalaşdırır. Kvant şüuru beşölçülü dünyadır. Bu, sonsuzluqdur. Kvant şüurunda zaman, çəki yoxdur. Kiminsə hər hansı bir problemi varsa, onu bu gündə axtarmırıq. Kiminsə ailədə problemi yaşanırsa, onun səbəbi keçmişdədir. "Mənim ruhumda, keçmişimdə nə baş verib ki, qarşıma bu cür insanlar çıxıb" deyə düşünmək lazımdır. "Hər şeyin səbəbkarı mənəm" deməliyik. Bunu etiraf etmək lazımdır. Mən problemli ailələrlə işləyirəm. Heç kimsə özünün günahkar olduğunu qəbul etmir. "Necə yəni, mənəm günahkar?" deyirlər. Bəli, sənsən.\n-İnsanın inkişaf mərhələləri var. Ruh inkişaf etdikcə, oradakı proseslər də artıq dəyişir. Heç kim özünü qüsurlu hesab etmir. Bəs niyə bizim həyatımızda problemlər yaranır? Karmaya müraciət edək. Buna genetika da deyə bilərik. Nə zamansa, sənin ulu baban adam başı kəsibsə, sən onun əzabını çəkirsən. Bir ailə var idi. Kişinin həyat yoldaşı intihar etmişdi. Məlum oldu ki, həmin xanımın nəslində də əvvəllər intiharlar olub. Nəsildə olan problemlər davam edir.\nÜçüncü versiyaya gələk. Məsələn, başıma daş düşənə, pis iş gələnə qədər mənə dəfələrlə xəbərdarlıqlar olunub. Amma mən onu hiss etməmişəm, gələn mesajları başa düşməmişəm. Söhbət "qarşımdan qara pişik keçdi" kimi mövhumatlardan getmir.\nKiminləsə işgüzar danışıqlara gedirik, amma başımıza pis iş gələ bilər. Buna görə də, mütləq maşınımız qəzaya düşməlidir ki, biz orada 100 manat itirək, gələcəkdə 100 min manat itirməyək. Sual təhsillə bağlı olacaq. Valideynlər, təhsil ekspertləri şagirdlərin dərs yükünün çox olmasından şikayətlənirlər. Hamı bunun şagirdlərdə zehni yoğrunluğa gətirib çıxardığını deyir. Bəs bu cür hal gələcəkdə həmin uşaqların şüuruna necə təsir edə bilər?\nTəəssüf ki, cizgi filmini yazanların bir çoxunun psixi pozuntusu olub. Məsələn, "Simpsonlar" cizgi filmini yaradanlar. Onların arasındakı gizli pedofillərin olması da mümkündür. İnsanın şüuraltısı ağlasığmaz informasiyalar daşıyır. Vaxtilə bu haqda yazı da yazmışdım…\nXəbərlər Baxılıb: 1179 Tarix: 26 fevral 2019\nXəbər verdiyimiz kimi, xalq artisti Naibə Allahverdiyeva bir müddət əvvəl xəstəxanaya yerləşdirilmişdi. -ın axşam.az-a istinadən məlumatına görə, vurulan vaxtıkeçmiş sistemdən sonra şok keçirdən aktrisa hazırda evə buraxılıb\n2 qadının 5 ailə üzvünü öldürməsi ilə bağlı polisə məlumat daxil olub. -a istinadla xəbər verir ki, ABŞ-ın Pensilvaniya ştatında ana ilə qızı yaşadıqları evdə 5 ailə üzvünü qətlə yetirib. Polislər Filadelfiyadan 30 mil məsafəd\nRusiyanın Tatarıstan Respublikasında xəstəxanaların birində qəribə hadisə baş verib. Rusiya mətbuatına istinadən xəbər verir ki, xəstəxanaya gətirilən orta yaşlı kişinin kürəyinə bıçaq sancılıb. Kürəyinə bıçaq vurulan şəx\nXəbər verdiyimiz kimi, Bakıda tələbə qız dəm qazından boğulub. -a istinadən verir ki, hadisə Bakı şəhəri Nərimanov rayonu, Əlövsət Əbülrəhimov küçəsi ev 124, mənzil 36-da baş verib. Həmin ünvanda kirayədə yaşayan, Azərbayca\nsonxeber.az sonxeberler.az yay geyimləri 2020 gözəllik məhsulları gozel gorunmek bayatilar fitrə kimlərə verilir maraqli sekiller pizzalar kosmetika insan cekisine gore qan faizi mixek


Tula silah muzeyi — Vikipediya\nTula Dövlət Silah Muzey\nTula silah muzeyi — Tula şəhəri hələ XVI-XVII əsrlərdə Rusiyanın əsas silah istehsalı mərkəzinə çevrilmişdi. 1712- ci ildə I Pyotrun əmri ilə Tulada silah zavodu tikildi. I Pyotr belə bir əmr də verildi: "Silahları əbədi şöhrət üçün xatirə saxlamalı". Bu əmrdən sonra Tula silah ustaları istehsal olunan nadur silah nümunələrindən xatirə kimi saxlamağa başladılar. Tula Silah Muzeyi 1873-cü ildə fəaliyyətə başladı. İlk vaxtlar muzey zavodun otaqlarından birində yerləşirdi. Sovet hakimiyyəti qurulandan sonra, 1920-ci ildə muzey üçün xüsusi bina ayrıldı. Nəhayət, 1924-cü ilin noyabrında muzey öz qapılarını ziyarətçilərin üzünə açdı.\nMuzey eksponatları dünyada analoqu olmayan nadir silah nümunələridir. Burada qədim muşketlər, tapança və karabinlər, artilleriya silahları və s. saxlanılır. Bu silahlar rusların fransızlar, isveçlilər və türklərlə apardıqları döyüşlərdə işlətdikləri silahlardır. Onları hamısı Tula silah zavodlarında hazırlanıb. Muzeyin girişində I Pyotrun abidəsi qoyulub. Rus çarı əlində çəkic, nəhəng dəmirçi görkəmində təsvir edilib. 1959-cu ildə muzey zavodun ərazisindən köçürülür. İndi onun eksponatları "Tula Kremli" adlanan binanın zallarında yerləşir. Eksponatlar arasında idman silahları xüsusi yer tutur. Bunlardan biri 1954-cü ildə Venesuelada keçirilən atıcılıq yarışlarında birinci yeri qazanmış tapançadır. Bu silah atıcılıq xüsusiyyətlətinə görə məşhur "Valter"i,"Kolt"u, "Xammer"i geridə qoyur. Silah barədə müzakirələr gedərkən məlum olur ki,onu ixtira edən mütəxəssis kordur, gözləri görmür.Bu isə böyük sensasiya yaratmışdı.\nDigər bir silah da öz qeyri-adiliyi ilə seçilir. "Rekord" adlanan bu silahın istifadəsinə Avstraliyada keçirilən XIV Olimpiya oyunlarında qadağa qoyulmuşdu. Səbəb kimi onu göstərirdilər ki, "Rekord" hədəfdə ancaq 10-luğu vurur. Silah tarixində belə bir hadisə birinci dəfə baş verirdi. Olimpiya komitəsi belə hesab edirdi ki, belə mükəmməl silah digər komandaların uğur qazanmasına imkan vermir.\nVikianbarda Tula silah muzeyi ilə əlaqəli mediafayllar var.\nDünya muzeyləri: Tula silah muzeyi\nTula silah muzeyi. Könül Qalibqızı, Kəpəz TV, 07.02.2012 (azərb.)\nMənbə — "https://az.wikipedia.org/w/index.php?title=Tula_silah_muzeyi&oldid=4704644"\n1775-ci ildə yarananlar\nBu səhifə sonuncu dəfə 12 may 2019 tarixində, saat 16:21-də redaktə edilib.


Putin Rusiyanı zərbə qarşısında qoydu: SSRİ-ni bərpa | No Comment\n10 yanvar 2022, 12:09\nPutin Rusiyanı zərbə qarşısında qoydu: SSRİ-ni bərpa etmək istəsə…\n“Putinin məntiqinə görə, əgər Amerikanın vassalları varsa, ərazicə dünyanın ən böyük ölkəsi – Rusiyanın da vassalları olmalıdır”.\nNOCOMMENT teleqraf-a istinadən xəbər verir ki, bunu politoloq Elxan Şahinoğlu deyib.\nEkspert Rusiyanın imperiya siyasətinin bir sıra ölkələri Kremlin hədəfinə gətirdiyini bildirib: “Rusiya Prezidenti Vladimir Putin keçmiş “SSRİ-ni bərpa etmək” istəyirsə, deməli hələ uzun müddət hakimiyyətdə qalacaq. Çünki “SSRİ-nin bərpa çalışmaları”na uzun zaman lazımdır. Bunun üçün həm hədəf seçilən dövlətlərin parçalanması sürətlənməli, həm də yerlərdə tərəfdar qrupları fəallaşdırılmalıdırlar. Kremlin birinci hədəfi Ukraynadır. Qazaxıstandakı olaylar Kremli ikinci istiqaməti də fəallaşdırmağa sövq edir. Növbədə başqa dövlətlər də var.\nKreml sahibi Avropa dövlətlərini ABŞ-ın vassaları hesab edir və müxtəlif çıxışlarına buna eyham vurur. Vladimir Putinin məntiqinə görə, əgər Amerikanın vassalları varsa, ərazicə dünyanın ən böyük ölkəsi – Rusiyanın da vassalları olmalıdır.\nSadəcə, Avropa ölkələrinin Amerika ilə strateji tərəfdaşlığı qarşılıqlı maraq üzərində qurulub. Kreml sahibi isə ətrafdakı ölkələri zorla Rusiyanın “strateji müttəfiqinə” çevirmək istəyir. Fərq bundadır”.\nElxan Şahinoğlu Rusiya liderinin planının əks effekt verə biləcəyini istisna etməyib: “Buna baxmayaraq, “SSRİ-ni bərpa” əməliyyatının Kreml üçün bumeranq effekti olacaq. Müxtəlif ölkələrdə Rusiyanın ağalığını qəbul etmək istəyən qruplar olsa da, onlar milli qüvvələrlə üz-üzə qalacaqlar. Ukrayna, Qazaxıstan, Gürcüstan və Azərbaycandakı milli qüvvələr Rusiyanın vassalı olmaq istəmirlər. Kreml “SSRİ-nin bərpası”nı, əslində isə Rusiya imperiyasının yeni libasda zühuruna çalışırsa, qonşu dövlətlərdəki milli qüvvələrin müqavimətini də hesaba qatmaq məcburiyyətindədir”.\n20 yanvar 2022, 17:57\n20 yanvar 2022, 09:06\nKreml Ərdoğanın vasitəçilik təklifinə münasibət bildirib\n19 yanvar 2022, 14:34


"Azərbaycan söz və mətbuat azadlığının pozulması üzrə liderlərdən biridir"\nEv Siyasət “Azərbaycan söz və mətbuat azadlığının pozulması üzrə liderlərdən biridir”\nBelə ölkələr arasında Rusiya, Türkiyə və Azərbaycan göstərilib. Macarıstanda da mənfi tendensiyalar müşahidə olunur. Məruzəçilər “bir təşkilat kimi Avropa Şurasının özünün əsasını sarsıdan” bu proseslərdən ciddi narahatır, deyə AİHM vitse-prezidenti, Macarıstanlı hakim Andraş Sayo bildirib.\nAvropa Şurası müdafiə etməli olan dəyərlər sıradan çıxarılır, və onlar arasında söz və ifadə azadlığı da var, deyə o qeyd edib.\nBu hökumətlər belə siyasətin nəticələrini dərk etməli və AİHM-nin bu hökumətlərə qarşı qərarları davam edəcəyindən əmin olmalıdır, çünki Avropa Şurası heç bir halda baş verənləri sakit şəkildə müşahidə etməyəcək, deyə öz növbəsində AİHM hakimi Robert Spano qeyd edib.\nAzərbaycanın Avropa Şurasında rəsmi nümayəndələrindən biri bu fikri təkzib etməyə çalışıb, Azərbaycanda ifadə azadlığının pozulması məsələləri ilə bağlı AİHM-nin cəmi iki qərarının qəbul edildiyini və hər ikisinin icra olunduğunu deyib. “Buna görə bu kontekstdə Azərbaycanın adının çəkilməsi doğru deyil”, deyə o bildirib.\nAmma bir neçə panel iştirakçısı bu bəyanatı təkzib edib, Azərbaycanda söz və mətbuat azadlığının vəziyyətinin hamıya məlum olduğunu bildiriblər. Azərbaycanla bağlı cəmi iki qərar olubsa, bu, o demək deyil ki, başqa pozuntu yoxdur. Hazırda AİHM-nin Azərbaycanda həbs olunmuş onlarla jurnalistin işi baxılma və kommunikasiya mərhələsindədir.\nVə vəziyyət daha da pisləşib və bu tendensiya davam edir. Belə ki, bu gün Azərbaycan Türkiyə ilə birlikdə həbs olunmuş jurnalistlərin və blogerlərin sayına görə Avropa Şurası üzvləri arasında liderdir.\nQeyd edək ki, bundan iki gün əvvəl Azərbaycan jurnalistlərinin nümayəndə heyətinin üzvləri Avropa Şurası və Avropa İttifaqının “Azərbaycanda söz və ifadə azadlığı” adlı birgə layihəsi çərçivəsində Avropa Şurası və AİHM-nin müxtəlif departamentlərinin nümayəndələri ilə bir sıra görüşlər keçiriblər. Bu qapalı görüşlərdə Azərbaycandakı vəziyyət ayrıca müzakirə olunub və mənfi qiymətləndirilib. Görüşlərin ümumi yekunu belə olub ki, Strasburq heç bir halda Bakının repressiv siyasəti ilə barışmayacağ və bunun qarşısını almaq üçün bütün mümkün tədbirləri görəcək.\nƏvvəlki məqaləŞimal dənizində yenə də neft tapılıb\nNövbəti məqalədəVəfa Məmmədova: İlqar Məmmədov Kəskin osteoxondrozdan əziyyət çəkir\nMTN işi: “O qədər baş kəsmisiniz ki…”\nVitse-prezident təyinatını tənqid edən aparıcı işdən çıxarıldı


Palitra qəzetiİİV-lə mübarizədə profilaktik tədbirlərə ictimai dəstək verilir\nİİV-lə mübarizədə profilaktik tədbirlərə ictimai dəstək verilir\nTarix: 28.08.2018 | Saat: 20:22:00 | E-mail | Çapa göndər\n“Hüquqi İnkişaf və Demokratiya” Vətəndaş Cəmiyyətinin İnkişafına Yardım İctimai Birliyi “İİV-dən özünü qoru!” devizi ilə məktəblilər arasında İİV virusuna yoluxma yollarına dair maarifləndirmə tədbirlərinin həyata keçirilməsi” layihəsi çərçivəsində yeniyetmələr və gənclərlə görüşünü avqustun 27-də Xəzər rayon Gənclər Evində keçirdi. Tədbirdə Xəzər rayon gənclər və idman idarəsinin rəhbərliyi, həmçinin layihənin ekspertləri iştirak etdi. Layihənin rəhbəri Zülfiyyə Mustafayeva tədbirin Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyəsi ilə həyata keçirildiyini vurgulayaraq, Şuraya dəstək üçün təşəkkürünü bildirdi.\nZ.Mustafayeva daha sonra bildirdi ki, layihənin məqsədi Bakı şəhərində məktəblilər, yeniyetmələr arasında insanın immumçatışmazlıgı virusunun (İİV) yaratdıgı həyati təhlükələrə, bu viruslara yoluxma yollarına dair maarifləndirmə tədbirlərini həyata keçirmək yolu ilə İİV virusunun profilaktikasına ictimai dəstək vermək, valideynlərin ictimai savadlılıq səviyyəsini yüksəltməyə yardım etməkdir.\n“Bilirsiniz ki, insanın immunçatışmazlığı virusu (İİV) dünyada sürətlə yayılmaqdadır. Ümumdünya Səhiyyə Təşkilatının (ÜST) Avropa Regional Bürosunun məlumatına görə, təkcə 2016-cı ildə 160 min yeni yoluхma halı aşkar edilib. Azərbaycan dövləti son illərdə virusla mübarizədə profilaktika işlərinin gücləndirilməsinə qərar verib. Çünki əhalinin həssas qrupları arasında yalnız profilaktika yolu ilə virusa qarşı mükəmməl cavab tədbirlərini təşkil etmək olar. Ölkə əhalisinin ən böyük həssas qrupu isə yeniyetmələr və gənclərdən ibarətdir” – deyə, layihə rəhbəri əlavə edib.\nLayihənin eksperti Rəşad Rəhimov isə qeyd edib ki, İİV problemi ciddi olduğu üçün ona qarşı profilaktikanın gücləndirilməsinə ictimai yolla dəstək verilməsi vacibdir: “Məncə, bu işdə məktəblərlə yanaşı, valideynlərin də dəstəyinə nail olmaq lazımdır. Çünki məktəblə əməkdaşlıq etməyən valideynlər İİV-lə baglı informasiyanı övladına çatdırmaqda çətinliklə üzləşirlər: bu da hamıya yaxşı tanış olan “böyük-kiçik” pərdəsidir”.\nLayihənin digər eksperti Samirə Vəliyeva hazırda İİV-lə baglı mövcud vəziyyətə dair fikirlərini bölüşüb. Həmçinin İİV, yoluxma və qorunmaq yolları barədə ətraflı məlumat verib. Sonda layihə rəhbəri və ekspertlər tədbir iştirakçılarının suallarını cavablandırıblar. Layihə üzrə tədbirlər davam etdirilir.


Bakıdakı ictimai çimərliklərdə yay mövsümünə hazırlıq başa çatıb | DƏNİZ XƏBƏR\nBakıdakı ictimai çimərliklərdə yay mövsümünə hazırlıq başa çatıb\nÇimərlik mövsümü ilə əlaqədar Heydər Əliyev Fondunun vitse-prezidenti, IDEA İctimai Birliyinin təsisçisi və rəhbəri Leyla Əliyevanın təşəbbüsü ilə Bakı şəhərinin sahil kənarı ərazilərində yaradılan ictimai çimərliklərdə movsümə hazırlıq işləri başa çatıb.\nAPA-nın məlumatına görə, 2 il ərzində Abşeron yarımadasının Sahil, Buzovna, Novxanı, Görədil və Pirşağı qəsəbələrində, Səbail rayonunda, “Şıx” çimərlik ərazısındə ümumilikdə 6 yerdə fəaliyyət göstərən ictimai çimərliklər şəhər sakinlərinin Leyla Əliyevaya müraciətlərindən sonra paytaxtın dənizkənarı ərazilərində mövcud özəl istirahət mərkəzlərinə və çimərliklərə alternativ olaraq yaradılıb.\nBurada yaradılan şərait və ən başlıcası pulsuz xidmət göstərilməsi Bakı sakinləri və şəhər qonaqlarının böyük rəğbətini qazanıb.\nÇimərlik mövsümü ərəfəsində ictimai çimərliklərdə lazımi təmizlik-abadlıq işləri aparılıb, qış ərzində dəniz sahilinə yığılan tullantılar, həmçinin dalğaların sahilə atdığı müxtəlif əşyalar yığışdırılılıb, digər təmizlik işləri görülüb. Çimərliklərdəki inventarlar, günlüklər, söhbətgahlar, sanitariya qovşaqları və duşlar mütəmadi olaraq yoxlanılır, qaydaya salınır, cari təmir işləri, bir sıra yerlərinin rənglənməsi aparılır.\nQeyd edək ki, COVID-19 pandemiyasının davam etməsi ilə əlaqədar vətəndaşların sağlamlıqlarının qorunması məqsədi ilə çimərliklərdə mövcud epidemioloji vəziyyətə uyğun tədbirlər nəzərdə tutulub. Çimərlik ərazilərində maafirləndirici lövhələr, poster və elanlar yenilənir.\nXatırladaq ki, çimərliklərdə Fövqəladə Hallar Nazirliyinin xilasetmə məntəqələri, həmçinin tibb məntəqələri təşkil olunub.\nXatırladaq ki, paytaxtda çimərlik mövsümünün başlanmasının vaxtının təyin edilməsi və burada istirahət qaydaları Nazirlər Kabineti yanında Operativ Qərargahın sərəncam və təlimatları əsasında həyata keçirilir.\nNext articleAzərbaycandan Türkiyəyə konteyner nəql ediləcək